Dalje unapređenje sposobnosti ženskog osoblja u Korektivnoj Službi Kosova - Vesti - EULEX - European Union Rule of Law Mission in Kosovo\nDalje unapređenje sposobnosti ženskog osoblja u Korektivnoj Službi Kosova\n15. juli 2021. god.\n6 i 7 Jula, oko 26 civilnih i uniformisanih službenica Korektivne Službe Kosova (KSK) učestvovalo je na radionici u organizaciji Misije vladavine prava Evropske unije na Kosovu (EULEX) o upravljanju stresom, komunikaciji i tehnikama rešavanju problema na radnom mestu. Ovo je bila treća u nizu radionica koje je organizovala Korektivna jedinica EULEX-a s ciljem podrške Udruženju žena KSK i poboljšanja zastupljenosti i uključivanja ženskog osoblja u Korektivni sistem.\n„Rad u Korektivnom sistemu je veoma zahtevan i zahteva budnost, strpljenje i brzo donošenje odluka. Zbog toga je komunikacija, upravljanje stresnim situacijama i rešavanje problema veoma važno za dobrobit osoblja i zatvorenika “, rekla je Ritva Hannele Vahakoski, šef Korektivne jedinice EULEX-a, koja je dodala da je Misija uvek spremna da pruži podršku KSK i Udruženje žena KSK u svojim aktivnostima.\nZnačaj radionice takođe je prepoznao vršilac dužnosti zamenika generalnog direktora KSK Rasim Selmani, koji je ohrabrio žensko osoblje KSK da preuzme odgovornost i pokrene procese na svom radnom mestu. „Potrudićemo se da vam pružimo podršku i obezbedimo da vi, žene KSK budete sadašnjost i budućnost KSK, tako da vi vodite i sprovodite procese unutar KSK, izjavilo je Selmani.\nZirafete Imeraj, zamenica direktora Korektivnog Centra Dubrava i predsednica Udruženja žena KSK, pozdravila je radionicu kao deo kontinuirane podrške i saradnje sa EULEX-om: „Želela bih od sveg srca da se zahvalim EULEX-u koji kontinuirano podržava naš rad od 2016 godine organizovanjem različitih obuka i radionica i koji je podržao formiranje Udruženja žena KSK u svakom koraku. “\nUčesnici radionice, koja je osmišljena na osnovu potreba za izgradnjom kapaciteta članova Udruženja žena KSK, takođe veruju da će im radionica pomoći da ojačaju svoje veštine komunikacije.\n„Verujem da ćemo imati mnogo koristi od ovog treninga, jer je komunikacija presudna za naš rad. Ovde stečeno znanje preneću i drugim kolegama “, rekla je Vlora Ademi, pomoćnica direktora u Zatvoru Visoke Bezbednosti.\nEULEX je podržao udruženje žena KCS pre i posle njegovog osnivanja raznim aktivnostima kao što su radionice, sastanci i studijske posete. Misija je ranije organizovala radionice o tome kako da se žene oficiri mogu prijaviti za rukovodeća mesta i o tome kako da upravljaju bezbednosnim situacijama.


Srpska lista: Opozicija pokazala pravo lice reakcijama na vest o zdravstvenom problemu Vučića - Izazov\nNovi magazin 17. novembra 2019. 10:00\nSrpska lista ocenila je danas da su opozicioni političari i aktivisti pokazali svoje pravo lice, kako su kazali, „oličeno u mržnji prema svemu što je srpsko“, reakcijama na vest o zdravstvenom problemu predsednika Aleksandra Vučića.\nU saopštenju Srpske liste navodi se da su pristalice albanskih političara poput bivšeg člana Građanske inicijative „Sloboda, demokratija, pravda“ Marka Jakšića, iskoristili jučerašnji dan da svoje, kako su ocenili, „bolesne misli“ podele sa javnošću na društvenim mrežama.\n„Mali Marko, koji je javno promovisao Gonđu Čauši, albanskog kandidata ispred Demokratske partija Kosova Kadrija Veseljija, u kampanji za lokalne izbore u severnoj Kosovskoj Mitrovici je predsedniku Vučiću na tviteru poželeo smrt!?“, istaknuto je u saopštenju.\nOcenjeno je da se Srbi sa Kosova stide što na „ovoj svetoj zemlji dele prostor i vazduh sa ovakvim srbomrscima“ i „neostvarenim likovima“, koji, kako su naveli, „svoju duševnu hranu umesto u dobrom i lepom nalaze u mržnji prema svemu što je srpsko“.\nKako su ocenili, najveći broj Srba sa Kosmeta je sa zabrinutošću primio vest o ugroženom zdravlju predsednika Srbije, poželeo mu brz oporavak i, kako su saopštili, „svesni su da bi bez predsednika Vučića na čelu Srbije Srbi na Kosmetu bili nezaštićeni i na udaru razularenih bandi iz Prištine“.


Ekološke organizacije i pokreti najavili blokadu puteva - KruševacGrad\nSavez ekoloških organizacija Srbije, Ekološki ustanak i brojne druge organizacije i pokreti najavili su da danas (27. novembar) u 14 časova organizuju blokadu puteva u celoj Srbiji\n–Situacija je alarmantna. Usvajanje Zakona o eksproprijaciji nije ništa drugo do čin veleizdaje. Skupština Srbije je kršenjem Ustava i donošenjem zakona koji narod svodi na kmetove, prestala da postoji – navedeno je u saopštenju Saveza ekoloških organizacija.\nPokret ekološki ustanak je, takođe, objavio da danas organizuje blokadu Mostarske petlje u Beogradu te pozvao organizacije iz cele Srbije da „organizuju svoje blokade i uključe se u veliko zaustavljanje Srbije“.\nGrađane koji dođu na blokade su zamolili da „budu dostojanstveni, bez bilo koje ružne reči i incidenta, jer svi imamo isti cilj – Srbija staje na sat vremena!“.\nSaopštili su i da je reč o blokadi upozorenja te da će one biti radikalizovane dok Skupština i Vlada ne povuku sramne zakone (Zakon o referendumu i narodnoj inicijativi i Zakon o eksproprijaciji).\nNa blokade su pozvali: Savez ekoloških organizacija Srbije, Kreni-Promeni, Udruženje Akvila, Akcija za Smederevo, Otvorena građanska platforma, Organisation for Saving Nature and Animals – OSNA, Lokal i bunt, Ekološki ustanak i samoorganizovani građani.\nSavez ekoloskih organizacija\n17.03.2022 0 370\n17.12.2021 0 465\n10.12.2021 0 361\n03.12.2021 0 975\n21. maja 2022., 10:52


Kako odrediti tip kože - Dijeta i zdravlje\nŽelite odrediti tip kože jer ste se nekoliko puta našli u situaciji da kupujete kremu za lice, ali niste sigurni koju, pošto ne znate o kakvom tipu kože se radi. Kod dermatologa vam se ne ide, a hteli biste da budete sigurni…\nPostoji nekoliko znakova prema kojima možete da se upravljate pri odredjivanju tipa kože. Naravno da treba imati na umu da je uvek najbolje obratiti se dermatologu, a da ne spominjemo da u slučaju infekcija nikako ne smete da čekate, već je potrebno da odmah reagujete.\nDakle, ako tokom čišćenja osećate kako vam je koža zategnuta, kao da ne pripada vašem licu, to je znak da imate suvu kožu. Pored toga, dok čistite lice mlekom za telo, ako imate prijatan osećaj, to je isto tako znak suve kože. Suva koža poznata je i po tome što se akne retko pojavljuju, a osim toga, mogu da se pojave i ljuspice. Kod upotrebe tonika za lice može se javiti osećaj peckanja.\nSvi oni koji imaju normalnu kožu to će moći da primete na osnovu nekoliko znakova. Kao prvo, skoro uvek dok čistite lice vodom mate prijatan osećaj. Osim toga, vaša koža skoro uvek izgleda sveže i pre svega čisto. Akne istiskujete samo tokom menstruacije, a što se tiče tonika, dok ga nanosite na lice nemate neki poseban osećaj. Osetljiva koža može da se prepozna po nekoliko znakova. Dakle, ako je na određenim mestima suva. Ponekad se može dogoditi da se tokom dana pojave ljuspice s malo crvenila. Bubuljice istiskujete povremeno, a kod nanošenja tonika uglavnom osećate peckanje.\nMasni tip kože možete da prepoznate na osnovu više znakova. Recimo, kod čišćenja mlekom imate utisak da vam koža izgleda još masnije. Isto se događa i nakon što nanesete hranljivu noćnu kremu. Bubuljice su česta pojava, a posle nanošenja tonika imate osećaj svežine.\nMešovita koža specifična je po tome što se na nekim delovima lica čini kao da je suva, dok na drugim delovima deluje masno. Ako pogledate svoje lice sredinom dana, primetićete kako se sjaji u T-zoni. Tu je ujedno najveća koncentracija bubuljica, dok posle nanošenja tonika na nekim mestima osećate svežinu, a na drugim peckanje.\nČeste bolesti stopala


U Drugog osnovnom sudu u Beogradu danas je Dragoljub Simonović, bivši predsednik opštine Grocka, osuđen na četiri godine i tri meseca zatvora zbog podstrekavanja na paljenje kuće Milana Jovanovića, novinara "Žig infa", u decembru 2018. godine.\nPodsetimo, slučaj paljenja kuće novinara lokalnog portala Info žig, Milana Jovanovića, izazvao je veliku pažnju javnosti. Jovanoviću je u noći između 11. i 12. decembra 2018. godine oko 3.30 časova zapaljena kuća u kojoj su bili njegova supruga i on, kada su na garažu koja je u sastavu kuće bačeni molotovljevi kokteli. Jovanović i njegova supruga su uspeli da pobegnu.\nPrvostepena presuda izrečena je danas Dragoljubu Simonoviću, koji se tereti da je podstrekivao na paljenje kuće Jovanovića zbog tekstova o njegovom radu dok je bio predsednik opštine Grocka, drugooptuženom Vladimiru Mihailoviću, kao i Aleksandru Marinkoviću, koji se tereti da je direktan napadač na kuću novinara.\nOSUĐEN ADVOKAT DARKA ŠARIĆA: Za narko-bosa oprao više od milion evra, nije prisustvovao izricanju presude\nPRETIO DA ĆE DA DONESE KALAŠNJIKOV I DA IZREŠETA VLASNIKA KAFANE! Tuča se pretvorila u opšti haos, ima i osuđenih\nDragoljub SimonovićOsuđenZatvorGrockaMilan JovanovićNovinar\nOPOZICIJA U JERMENIJI: Odbijaju vanredne parlamentarne izbore bez prethodne OSTAVKE PAŠINJANA!\nDANSKA: Otkriven prvi slučaj brazilskog soja korona virusa\nHAVARIJA NA ZVEZDARI! Gejzir šiklja kod tržnog centra, cela ulica poplavljena (VIDEO)


Mažić sudi Barselona – Totenhem - SPORTSKI ŽURNAL\nMažić je treći put delegiran u grupnoj fazi Lige šampiona ove sezone, nakon što je sudio mečeve PSV - Inter (1:2) i Mančester Junajted - Juventus (0:1)\nNajbolji srpski sudija Milorad Mažić večeras deli pravdu na Nou Kampu između fudbalera Barselone i Totenhema u Ligi šampiona.\nMažić je treći put delegiran u grupnoj fazi Lige šampiona ove sezone, nakon što je sudio mečeve PSV - Inter (1:2) i Mančester Junajted - Juventus (0:1).\nKao i uobičajeno, pomagaće mu Milovan Ristić i Dalibor Đurđević, četvrti sudija je Nemanja Petrović, a iza gola su Nenad Đokić i Danilo Grujić.\nDuel Barselone i Totenhema jedan je od derbija poslednjeg kola Lige šampiona, posebno što je londonskom timu neophodan trijumf kako bi prošao u osminu finala i ne bi zavisio od ishoda drugog meča u C grupi Inter - PSV.\nUtakmica počinje večeras u 21 sat.\nPola miliona ljudi dočekalo fudbalere Liverpula (FOTO)


Tehnologija prepoznavanja lica i suzbijanje protesta u Rusiji - CdM\nTehnologija prepoznavanja lica i suzbijanje protesta u Rusiji\nRuska aktivistkinja za ljudska prava ispituje moskovsku gradsku vladu o sve većoj upotrebi tehnologije za prepoznavanje lica usred rastuće zabrinutosti da se time krši ustavno pravo građana na privatnost i da se tehnologija koristi kao instrument za državno suzbijanje neistomišljenika, piše redakcija Radija Slobodna Evropa na engleskom jeziku.\nAlena Popova, moskovska pravnica i ugledna aktivistkinja za prava žena, kazala je da je na podnošenje tužbe inspirisalo saznanje da su kamere za prepoznavanje lica korištene za njenu identifikaciju u aprilu 2018, kada je protestovala ispred zgrade parlamenta protiv zastupnika kojeg je nekoliko žena optužilo za seksualno uznemiravanje.\nSud je kaznio s 20.000 rubalja (282 eura) jer je, prema presudi, prekršila stroge ruske zakone o javnim okupljanjima.\n“Već tada su me zabavljale misli o pokretanju kampanje protiv ilegalnog sistema prepoznavanja lica”, napisala je Popova 7. oktobra u objavi na Fejsbuku (Facebook), najavljujući svoju odluku da podnese tužbu.\nPosljednjih godina Rusija se postavila kao vodeća sila u razvoju tehnologije prepoznavanja lica. Kancelarija gradonačelnika Moskve je 2017. godine objavila da je u glavnom gradu aktiviran sistem za prepoznavanje lica sa 3.000 kamera.\nTehnologija je testirana naredne godine, za vrijeme fudbalskog Svjetskog kupa, čime je utaban put za njenu ekspanziju koja je uslijedila. Do kraja 2019. grad planira ažurirati 40 odsto od svojih 162.000 kamera sa zvaničnim ciljem da pomogne u identifikaciji prekršilaca.\nPorast korištenja tehnologije nadgledanja doveo je do nadzora u mnogim zemljama koje su proširile upotrebu tehnologije za prepoznavanja lica. U Rusiji se povećanje poklopilo s onim što protivnici Kremlja i aktivisti za prava opisuju kao uporne napore da se ućutka civilno društvo i suzbiju glasovi neistomišljenika – otkako se Vladimir Putin kao predsjednik vratio u Kremlj 2012.\nŠiroka javna kampanja\nPopova nije sama u kampanji protiv sve češće upotrebe ruskih kapaciteta na terenu, pa je, tražeći podršku, započela širiti sumnju u namjere države.\n“Osim tužbe, odlučili smo da je potrebno pokrenuti široku javnu kampanju”, napisala je. “Čak i ako s našim pravnim sistemom izgubimo tužbu u Moskvi, mi ćemo ići dalje. Zahtijevamo saveznu zabranu upotrebe ove tehnologije.”\nMeđu sredstvima koje Popova koristi kako bi privukla pažnju na ovu kampanju je onlajn peticija koju je pokrenula 7. oktobra, i koja je za nekoliko sati prikupila više od 500 potpisa. Takođe je koordinisala svoju tužbu s Roskomsvobodom, organizacijom koja prati cenzuru na internetu i nadziranje u Rusiji.\nIstog dana kada je peticija pokrenuta, Roskomsvoboda je izdala saopštenje u kojem podržava tužbu Popove i njene pozive na moratorijum upotrebe sistema prepoznavanja lica, što bi “trebalo zabraniti dok se ne osigura potpuna transparentnost o njihovoj upotrebi i njihovoj sigurnosti za građane.”\nDok Putinova vlada brani ekspanziju upotrebe sistema za prepoznavanje lica kao nužni dodatak svom arsenalu borbe protiv kriminala koji se već koriste širom svijeta za održavanje reda, upravo je aspekt borbe protiv kriminala sistema pod sve većom provjerom pozadine moskovskog orkestriranog suzbijanja aktivista, koji su proteklog ljeta učestvovali u protestima tražeći slobodne izbore u gradu.\n‘Uznemirujuće i zastrašujuće’\nAktivisti za prava tvrde da se tehnologija prepoznavanja lica koristi kako bi se identifikovali ljudi koji su učestvovali u skupovima, od kojih su mnogi održani bez dozvole vlasti, dok kritičari smatraju da se postupak za dobijanje dozvola koristi kao sredstvo za ućutkivanje neistomišljenika.\nZbog protesta je osuđeno sedam osoba, dok su ostali novčano kažnjeni. Kamere za prepoznavanje lica koje analiziraju video zapise u stvarnom vremenu dopunjuju upotrebu mobilnih kamera montiranih na policijskim kamionima koji prate gužve kako bi stvorili čvrst sistem nadzora koji bi mnoge ljude mogao odvratiti od učestvovanja u takvim skupovima, tvrde kritičari.\nPrema Vjačeslavu Abaničevu, ocu Sergeja Abaničeva, demonstranta koji je uhapšen i zatvoren na mjesec dana pod optužbom za podsticanje na nerede jer je 27. jula na neodobrenom skupu bacio papirnu čašu na policajca, hapšenje i procesuiranje njegovog sina bilo je moguće samo zbog upotrebe tehnologije prepoznavanja lica.\n“Ovo je vrlo napredna tehnologija koja se može koristiti za hvatanje kriminalaca ili špijuna”, rekao je za Karent tajm (Current Time), servis na ruskom jeziku koji vodi RSE u saradnji s Glasom Amerike (VOA). “Ali ono što uznemiruje i zastrašuje, jeste da je ovo potpuni nadzor nad svim građanima.”\nTagsnadzor prepoznavanje lica protesti Rusija tehnologija\nPorošenko zaražen koronavirusom


Cvijetin Milivojević: Na referendumu izgubili svi, a najviše građani - Naslovi.net\nCvijetin Milivojević: Na referendumu izgubili svi, a najviše građani\nPolitikolog Cvijetin Milivojević ocenio je danas da na referendumu o ustavnim promenama u oblasti pravosuđa nisu pobedili ni vlast, ni opozicija koja je izašla na glasanje, ni opozicija koja ga je bojkotovala, ali da su zapravo najviše izgubili građani, koji tim izmenama "niti će dobiti više prava, niti više pravde".\nOcenio je da je sve što se desilo oko referenduma "tuga za sve građane Srbije, a bruka za sve političke aktere koji su prihvatili da se igraju na taj način Ustavom Srbije".\nKada je reč o delu opozicije koji se nije oglašavao oko referenduma i koji ga je na neki način bojkotovao, Milivojević smatra da "ni to nikako ne može da bude pobeda, jer su prihvatili da izađu na predstojeće izbore".\n"Oni su odmah u dijalogu vlasti i opozicije rekli da će izaći na sledeće izbore. Gde je tu principijalnost? Niste pozvali birače da izađu na referendum, a izaći ćete na izbore koji će biti početkom aprila koji su pod istim nenormalnim i nefer izbornim uslovima", kazao je Milivojević.\nOcenio je i da je jasno da u Beogradu opozicija ima prednost i da rezultati referenduma, prema kojima je oko 54 odsto Beograđana glasalo protiv ustavnih promena, nisu pokazali ništa novo.\nOn je da naglasio da vidi problem u tome što je predsednik države Aleksandar Vučić, koji je ujedno i predsednik Srpske napredne stranke (SNS), saopštio rezultate referenduma u prostorijama te stranke pre nego što je to učinila Republička izborna komisija (RIK), uz ocenu da je to pokazatelj "kako vlast shvata nezavisnost pravosuđa".\nPrema njegovim rečima, Vučić je napravio i nekoliko grešaka u brojkama, a posebno istakao onu kada je rekao da je na glasanje izašlo oko 1,89 miliona građana, što nikako nije oko 30 odsto izašlih, već negde oko 27 procenata.\nKada je reč o samoj izlaznosti, Milivojević smatra da ona nije iznenađenje, jer je došlo do "zasićenja naroda", na šta su uticali i izbori iz juna 2020.\nRIK: Na referendumu "da" reklo 59 odsto građana, a "ne" 39 odsto\nReferendum u Srbiji kao probni balon za vlast i opoziciju\nAl Jazeera 17.01.2022\nAleksandar VučićReferendumPredsednik Srbijebojkot\nPrvi čovek Evrope sutra u Srbiji: Aleksandar Vučić će ugostiti Šarla Mišela


Danas: Španija izručuje Bojovića – Nadlanu.com\nDanas: Španija izručuje Bojovića\nObjavljeno 5. maja 2013. / 21:47:01\nOdluka je doneta da bi se Bojoviću, koji je februara prošle godine uhapšen u Valensiji, u Srbiji sudilo za tri ubistva i da bi bio upućen na izdržavanje kazne od 15 meseci zbog nelegalnog posedovanja oružja i osam meseci zatvora zbog falsifikovanja službenih isprava.\nSudije Angela Muriljo (predsednica i izvestiteljka), Tereza Palacios i Huan Francisko Martel odlučili su da se Bojović izruči Srbiji da bi mu se sudilo za ubistva Dejana Živančevića, Branka Jevtovića Jorge i Milutina Jovičića, počinjena 2004. u Beogradu, kao i zbog pripadništva organizovanoj kriminalnoj grupi. U drugom delu odluke sud konstatuje da je Bojović u Srbiji trebalo da 2010. godine bude upućen na izdržavanje kazne zatvora i da bi njegovo izručenje Srbiji bilo opravdano “s obzirom na prirodu i ozbiljnost zločina koji mu se pripisuju”.\nBojovićeva odbrana tokom suđenja u Španiji je tvrdila da je suđenje u Srbiji održano u odsustvu njegovog klijenta, smatrajući da bi se suđenje trebalo ponoviti. Sudsko veće je imajući u vidu ozbiljne optužbe, bez ijednog konkretnog dokaza da Bojović u njih nije umešan, odbacilo bez daljeg komentara sve zahteve Bojovićeve odbrane, piše u odluci suda.\nIpak, na poslednjem ročištu koje je pred sudom u Madridu održano februara ove godine Luka Bojović se oštro usprotivio zahtevu za ekstradiciju, zahtevajući da odluka bude odložena, jer smatra da bi njegova prava pred srpskim sudom bila ugrožena i da mu je život u opasnosti. Njegov zahtev je sudsko veće odbacilo i 30. aprila donelo konačnu odluku, da Luka Bojović bude izručen Srbiji.\nOdluka španskog suda o izručenju Luke Bojovića Srbiji dolazi samo nekoliko dana nakon mafijaške likvidacije njegovog brata Nikole Bojovića u Beogradu.\nSukob sa Kalinićem i optužnica\nLuku Bojovića španska policija uhapsila je u Valensiji februara 2012. godine, zajedno sa Vladimirom Milisavljevićem, Sinišom Petrićem i Vladimirom Mijanovićem.\nOd pripadnika ove grupe, Srbija jedino nije tražila izručenje Mijanovića. Luka Bojović je napustio Srbiju juna 2010. godine, nedugo posle hapšenja Sretka Kalinića u Zagrebu i Miloša Simovića na srpsko-hrvatskoj granici. Za njim je u septembru 2010. raspisana međunarodna poternica i podignuta optužnica zbog sumnje da je 2004. organizovao ubistvo Andrije Draškovića i Zorana Nedovića Šoka kada su nastradala dvojica njihovih telohranitelja. Bojovića je sa ovim ubistvima povezao Kalinić, koji je Srbiji izručen iz Hrvatske 25. avgusta 2010.\nKalinić je sa Bojovićem došao u sukob 2009. godine. Srpsko tužilaštvo za organizovani kriminal u optužnici navodi da je Bojović stao na čelo Zemunskog klana posle ubistva njegovih vođa Dušana Spasojevića i Mileta Lukovića u martu 2003. godine, a svoju moć učvrstio je nakon hapšenja Milorada Ulemeka Legije.


Foto: SERGIO DIONISIO / EPA;\nAvion Kvantasa je jutros oko 6:00 časova po lokalnom vremenu poleteo sa londonskog aerodroma Hitrou prema aerodromu u Sidneju. Let London-Sidnej, koji je deo Kvantasovog projekta "Projekt Sanrajz", najduži je let na svetu u smislu pređene razdaljine, jer bi trebalo da preleti razdaljinu od 16.000 kilometara.\nOčekuje se će trajati nešto više od 19 sati, što je približno vremenskom trajanju prvog Kvantasovog probnog leta obavljenog pre četiri nedelje na relaciji Njujork-Sidnej. Iako je let od Londona do Sidneja za 1.500 kilometara duži od leta Njujork-Sidnej, očekuje se da će trajati jednako dugo zbog vazdušnih strujanja.\nCilj probnih letova Kvantasa je da do 2022. godine uvede povratni direktan let Sidnej-London i Sidnej-Njujork, kao i da istraži efekte promene vremenskih zona na putnike. Kvantas je za potrebe probnog leta preuredio novi "Boing 787-9 Dreamlajner" kako bi primio maksimalnu količinu goriva i ograničio je broj putnika i prtljaga, što omogućava da se tako dug let obavi bez dodatnih sletanja radi točenja goriva.


U Finskoj zabranjeno delovanje nacističke grupe – SLOBODNA VOJVODINA\nU Finskoj zabranjeno delovanje nacističke grupe\nVrhovni sud Finske zabranio je danas delovanje neonacističke grupe zbog njenih aktivnosti koje su, kako je navedeno, “u velikoj meri nezakonite”.\nFinska nacionalna policija pokušala je da raspusti grupu nazvanu Nordijski pokret otpora, poznat po tome što je bio nasilan i otvoreno rasistički, a dva niža suda potvrdila su presudu, prenosi AP.\nVrhovni sud Finske presudio je da aktivnosti grupe nisu imale slobodu izražavanja i udruživanja jer njihove aktivnosti zloupotrebljavaju ta prava.\nČlan Nordijskog pokreta otpora Jese Tornianien osuđen je zbog šutiranja muškarca u prsa tokom protesta 2016. godine, nakon čega je muškarac preminuo, a Tornianien je dobio dve godine zatvora.\nTaj incident privukao je pažnju javnosti i doveo do zahteva zabrane rasističkih i drugih ekstremnih organizacija u Finskoj.\nRelated Topics:FinskaneonacizamNordijski pokret otpora\nU Nemačkoj pokrenuta istraga protiv 20 policajaca zbog širenja nacističkih sadržaja\nNeonacisti grafitima na novosadskom dečjem igralištu veličali Mladića, Karadžića i Hitlera\nOsuđeni grčki neonacista sakrio se u manastiru u Srbiji\nSKOJ traži sprečavanje ‘neonacističkog koncerta’ u Beogradu\n4 sekunde ago\nSLOBODNA VOJVODINA4 sekunde ago


Povećanje penzija najmanje za 18 odsto - 15.06.2022, Sputnik Srbija\nPovećanje penzija najmanje za 18 odsto\nPredsednik Srbije Aleksandar Vučić najavio je značajno povećanje penzija, u dva navrata, koje, kako je rekao, ukupno neće biti manje od 18 odsto. 15.06.2022, Sputnik Srbija\n„Sada smo u najpovoljnijoj poziciji, spustili smo nivo penzija na 9,1-9,2 udela u BDP, i velika je vest da će penzioneri imati najveće povećanje penzija u ne znam koliko godina i decenija, suštinski i realno“, rekao je Vučić novinarima nakon što je prisustvovao otvaranju sektora B5 obilaznice oko Beograda, od petlje Orlovača do tunela Straževica.Naveo je da će povećanja biti u dva navrata, jedno već ove godine, možda i u oktobru, ali svakako u novembru i decembru, kao i drugo od 1. januara naredne godine, napominjući da ne govori o jednokratnim davanjima, već o povećanju penzija.On je dodao da sutra kreću razgovori sa MMF-om.„Mi smo svoju računicu napravili i obezbedili novac, ali nećemo da kršimo fiskalnu stabilnost, ni stabilnost zemlje. Ovo je fantastična vest za penzionere“, kazao je Vučić.Povećanje minimalcaVučić je najavio i da se očekuje značajan rast minimalne zarade, kao i da prosečna plata u martu naredne godine bude viša od 710 evra.„Hoćemo da na ozbiljan način značajno povećamo minimalac, ali da to ide na teret države, a ne poslodavca. Za to nam treba 300 miliona evra, i to ćemo mi da keširamo, kao država. Za poslodavce, videćemo kako, da li povećanje neoporezivog dela dohotka, plus deo doprinosa, a pokušaćemo da spustimo sve poreze i doprinose na zaradu, na nivo 60,2 odsto“, rekao je Vučić.Kako je rekao, sledi veliko povećanje minimalca, ali da se ne ugrozi dolazak stranih direktnih investicija.To, istakao je, znači da se očekuje da prosečna plata u martu 2023. godine bude preko 710 evra, na nivou Srbije, a da se ne ugrozi javni dug u odnosu na BDP.Dodao je da će biti značajnog povećanja plata u javnom sektoru, takođe dvocifreno.„Mislim da su to velike i važne vesti. Gledamo kako oko novca, i zato molim sve da plaćaju poreze, i da znaju da će država po tom pitanju biti nemilosrdna“, rekao je Vučić, preneo je Tanjug.\n12:15 15.06.2022 (Osveženo: 12:23 15.06.2022)\nPredsednik Srbije Aleksandar Vučić najavio je značajno povećanje penzija, u dva navrata, koje, kako je rekao, ukupno neće biti manje od 18 odsto.\n„Sada smo u najpovoljnijoj poziciji, spustili smo nivo penzija na 9,1-9,2 udela u BDP, i velika je vest da će penzioneri imati najveće povećanje penzija u ne znam koliko godina i decenija, suštinski i realno“, rekao je Vučić novinarima nakon što je prisustvovao otvaranju sektora B5 obilaznice oko Beograda, od petlje Orlovača do tunela Straževica.\nNaveo je da će povećanja biti u dva navrata, jedno već ove godine, možda i u oktobru, ali svakako u novembru i decembru, kao i drugo od 1. januara naredne godine, napominjući da ne govori o jednokratnim davanjima, već o povećanju penzija.\n„To ukupno neće biti ispod 17-18 odsto. To je neverovatno i neočekivano u ovakvim uslovima. Penzioneri, imaćete najkasnije sa 1. januarom, povećanje penzije od 18,2 odsto, ako nam MMF u potpunosti odobri“, rekao je Vučić.\nOn je dodao da sutra kreću razgovori sa MMF-om.\n„Mi smo svoju računicu napravili i obezbedili novac, ali nećemo da kršimo fiskalnu stabilnost, ni stabilnost zemlje. Ovo je fantastična vest za penzionere“, kazao je Vučić.\nVučić je najavio i da se očekuje značajan rast minimalne zarade, kao i da prosečna plata u martu naredne godine bude viša od 710 evra.\n„Hoćemo da na ozbiljan način značajno povećamo minimalac, ali da to ide na teret države, a ne poslodavca. Za to nam treba 300 miliona evra, i to ćemo mi da keširamo, kao država. Za poslodavce, videćemo kako, da li povećanje neoporezivog dela dohotka, plus deo doprinosa, a pokušaćemo da spustimo sve poreze i doprinose na zaradu, na nivo 60,2 odsto“, rekao je Vučić.\nKako je rekao, sledi veliko povećanje minimalca, ali da se ne ugrozi dolazak stranih direktnih investicija.\n„Svakako će biti dvocifreno, očekujemo da razgovaramo i sa poslodavcima, ali pošto će država preuzeti teret, to će biti 12 ili 13 odsto, a možda i 14“, rekao je Vučić.\nDodao je da će biti značajnog povećanja plata u javnom sektoru, takođe dvocifreno.\n„Mislim da su to velike i važne vesti. Gledamo kako oko novca, i zato molim sve da plaćaju poreze, i da znaju da će država po tom pitanju biti nemilosrdna“, rekao je Vučić, preneo je Tanjug.


17-01-2021 13:36 Izdvojeno Svet Planeta\nMinistarstvo odbrane Belorusije saopštilo je da je u poodmakloj fazi pregovora sa Rusijom o dobijanju jednog od najsofisticiranijih PVO sistema na svetu.\nIgor Golub, komandant vazduhoplovstva zemlje, rekao je novinarima da „nastavljamo rad pre sklapanja ugovora da bismo opremili naše raketne jedinice koje trenutno koriste sisteme S-300, novim S-400“, njegovim savremenijim naslednikom. Dodao je da „smo već potpisali ugovore [sa Rusijom] za isporuku multifunkcionalnih jurišnih helikoptera Mi-35 i druge serije borbenih aviona Su-30SM“.\nKomentarišući nedavne vojne vežbe jedinica PVO, Minsk je saopštio da je „obezbeđivanje novog i modernizovanog naoružanja i posebne vojne opreme u borbi protiv preciznog naoružanja i naoružanih bespilotnih letelica prioritet, gledajući na iskustvo savremenih sukoba u regionu“.\nMeđu tehnikom koju će Belorusija dobiti, S-400 će najverovatnije izazvati najviše zabrinutosti na Zapadu. Iako je Minsk izneo svoje namere da nadogradi svoje sisteme u avgustu prošle godine, bilo je samo nagađanja da su sistemi na listi želja. Međunarodni analitičari opisali su S-400 kao „verovatno najbolji strateški raketni sistem zemlja-vazduh koji danas postoji“.\nPentagon je upozorio da S-400 predstavlja novi izazov za borbene avione američke proizvodnje, uključujući vodećeg lovca "Lokid Martin" F-35. „Ne možete upravljati sa F-35 u blizini S-400“, rekao je general Tod Volters iz američke Evropske komande, insistirajući da će sistem „pokušati da iskoristi mogućnosti F-35“. Iako je ovo predstavljeno kao egzistencijalni problem, izraelski F-35 leteli su u blizini ruskih S-400 raspoređenih u Siriji bez incidenata.\nU decembru prošle godine, Vašington je najavio da će uvesti paket sankcija kao odgovor na dogovor postignut između turskog lidera Redžepa Tajipa Erdogana i ruskog predsednika Vladimira Putina za snabdevanje Ankare PVO sistemom.\n„SAD su saopštile vladi Turske, na najvišim nivoima, da je kupovina ruskih vojnih sistema poput S-400 neprihvatljiva“, rekla je tada portparol Stejt departmenta Morgan Ortagus.\nIako je članica NATO-a, posedovanje S-400 od strane Turske viđeno je kao pretnja američkoj nadmoći u vazduhu i trgovini oružjem u SAD-u.\n„Takođe smo im više puta nudili vojnu opremu koja će im pomoći da zadovolje njihove operativne potrebe na način koji ne pokreće sankcije“, rekao je novinarima Kristofer Ford, američki pomoćnik sekretara za međunarodnu bezbednost.\n„Nažalost, Turska je odbila svaki pojedinačni napor tokom poslednjih nekoliko godina.“\nUprkos pretnji sankcijama, više od desetak zemalja izrazilo je interes za sistem, uključujući države koje inače kupuju velike količine tehnike od SAD-a, poput Saudijske Arabije i Katara.\nBelorusiji, koja prvobitno nije bila na spisku onih koji su naručivali protivavionsko oružje, sankcije nisu nepoznate. Od avgusta, kada je Aleksandar Lukašenko proglasio pobedu na predsedničkim izborima, za koje opozicija i mnogi međunarodni posmatrači kažu da su navodno namešteni, zemlja se suočava sa protestima. Hiljade ljudi izašlo je na ulice da pozove na nove izbore, štp je naišlo na oštru reakciju vlasti. Kao i EU, SAD su već uvele sankcije protiv zvaničnika u Lukašenkovoj vladi za koje smatraju da su odgovorni za navodnu izbornu prevaru i nasilje.\nPompeo daje neoborive dokaze o Kovidu-19! Više o tome OVDE.


Komandant Štaba nije video pune tribine u Trnovcu uprkos zabrani okupljanja, ali kažnjava ugostitelje - Bujanovačke\nPočetna KORONA Komandant Štaba nije video pune tribine u Trnovcu uprkos zabrani okupljanja, ali kažnjava ugostitelje\nKomandant Štaba nije video pune tribine u Trnovcu uprkos zabrani okupljanja, ali kažnjava ugostitelje\nBujanovačke17. nov 2020.KORONA, NASLOVNA, SPORT0\nBujanovac, 17. oktobar 2020.- FK Ternoci iz Velikog Trnovca ubedljivo je završio polusezonu na čelu tabele Pčinjske fudbalske lige.\nUspeh od 10 pobeda u isto toliko utakmica je proslavljen pred punom tribinom stadiona posle pobede 8. novembra nad Luginom od 5:1, o čemu svedoči i fotografija do koje su došle Bujanovačke, a nekoliko naših sagovornika tvrdi i da je samu utakmicu dva albanska kluba pratilo bar hiljadu ljudi.\nI ništa tu ne bi bilo neobično da na snazi nisu mere o zabrani okupljanja koje važe i za sportske događaje.\nNa sednici lokalnog Štaba za vanredne situacije u ponedeljak, predsednik istog i prvi čovek opštine Bujanovac Nagip Arifi rekao je, između ostalog, da ugostitelji najčešće krše propisane mere u borbi protiv korone.\nNačelnik inspekcijske službe Metin Ramizi izvestio je da je tokom prošle nedelje u Levosoju prekršena zabrana okupljanja više od 5 ljudi.\n-Radilo se o fudbalskoj utakmici. Policija je sačinila službenu belešku zbog okupljanja većeg broja ljudi od dozvoljenog, a inspekcija je odmah izdala kazneni nalog – rekao je Ramizi na sednici i dodao da su kažnjena i 4 ugostitelja.\nRadilo se o utakmici Levosoja i Trnovca, a Ramizi je na pitanje Bujanovačkih da li su mere prekršene i na utakmici Trnovac-Lugina, rekao da nije dobio nikakvu prijavu o tome.\nKako je objasnio, inspekcija reaguje po prijavi policije ili građana.\nSagovornici svedoče, ipak, da su tribine bile gotovo pune, što potvrđuju i fotografije sa društvenih mreža.\nDodaju i da su na “licu mesta” bili prisutni i pripadnici MUP-a, koji su uzalud pokušali da zavedu red i isprazne stadion.\nAli, ako je verovati načelniku Ramiziju, prijave nije bilo.\nKao meštanin Trnovca, ali i po službenoj dužnosti kao komandant Štaba, to bi trebalo da zna i Nagip Arifi, koji je zbog korone naredio veoma oštre mere na teritoriji Bujanovca.\nAli izgleda da je bio službeno odsutan, ili ne voli fudbal, kao i njegov inspektor.\nPosle ovog teksta možda usledi i reakcija. Ili ispada da se albanski derbi nije ni odigrao.\nTAGfk lugina fk ternoci nagip arifi\nPrevious PostIn memoriam: dr Radovan Kostić (1958 - 2020) Next PostKamberi: Vulin ne vređa Albance već državu Srbiju, on glumi patriotu iz beogradskih restorana


Pariz: Komemoracija povodom trogodišnjice terorističkih napada\nEmanuel Makron, francuski predsednik, i njegova supruga Brižit razgovaraju sa porodicama ubijenih pred nekadašanjim prostorijama nedeljnika Šarli Ebdo\nFrancuski predsednik Emanuel Makron odao je poštu žrtvama napada 2015. na redakciju satiričnog nedeljnika "Šarli ebdoa" i jednu jevrejsku prodavnicu u Parizu.\nSkromna komemoracija počela je u nekadašnjoj redakciji lista u istočnom delu Pariza, u koju su 7. januara 2015. upala braća Šerif i Said Kuaši i ubili 12 osoba, medju kojima su bili novinari i poznati karikaturisti.\nPosle čitanja imena žrtava, minuta ćutanja i polaganja venca, Makron je zastao da razgovara s porodicama žrtava dok je svirala francuska himna "Marseljeza".\nNa komemoraciji su bili bivši premijer Manule Vals, gradonačelnica Pariza An Idalgo i novinari "Šarli ebdoa".\nMakron je potom posetio jevrejsku prodavnicu, u kojoj je 9. januara 2015. džihadista Amedi Kulibali ubio četiri osobe.\nU Francuskoj je 7. januara 2015. počeo niz napada islamističkih militanata u kojimma je ukupno poginula 241 osoba.\nDeset meseci posle napada 7. i 9. januara, dogodio se drugi, još veći teroristički napad u Parizu, 13. novembra, kada je poginulo 130, a više od 350 osoba povređeno.


„Sojuz-2“ će biti modernizovan - Sputnjik Srbija\n20:56 06 Jul 2020\n„Sojuz-2“ će biti modernizovan\n10:32 19.10.2018 Preuzmite kraći link\nSistem upravljanja raketama iz porodice „Sojuz-2“ će biti modernizovan nakon havarije nosača „Sojuz-FG“ koja se desila 11. oktobra, rekao je za Sputnjik izvor u raketno-kosmičkoj industriji.\nNa digitalnim nosačima „Sojuz 2“ će biti uvedena dupla komanda.\n„Ako mehanika ne proradi, kao u slučaju sa ’Sojuzom-FG‘, sekundu-dve nakon odvajanja (prvog i drugog nivoa) kompjuter na brodu će davati komandu o prinudnom odvajanju bočnih komponenti“, rekao je sagovornik agencije.\nAmerički kosmonaut nakon havarije: „Sojuz“ je inženjersko čudo\nMeđutim, nije planirano uvođenje duple komande u preostalih pet raketa „Sojuz-FG“, jer se u njima nalazi oprema ukrajinske proizvodnje.\nU rakete „Sojuz-2“, koje su počele da se koriste početkom 21. veka, biće ugrađen ruski sistem upravljanja. Sva lansiranja do 2020. godine će biti izvođena na raketi „Sojuz-2“.\nProšle nedelje se dogodila havarija na raketi-nosaču „Sojuz FG“, koja nije uspela da izvede kosmički brod „Sojuz MS-10“ s novom posadom Međunarodne svemirske stanice u orbitu. Kosmonauti su, međutim, uspeli da se evakuišu i da u spasilačkoj kapsuli slete na Zemlju.\nHavarija se verovatno dogodila zbog toga što se jedan od četiri bloka prvog nivoa rakete-nosača nije odvojio u utvrđeno vreme, a kada se ipak odvojio udario je u centralni blok.


Kanje Vest i Kim Kardašijan u poslednje vreme u ozbiljnim su sukobima\nPoznati reper ne ustručava se da javno "prozove svoju suprugu", a kako se spekuliše u poslednje vreme, sve je izvesnije da će doći i do razvoda.\nPročitajte još: DEJVID BEKAM - Važio je za NEODOLJIVOG sportistu, a danas ima OVAJ problem (FOTO)\nKanje je ponovo na Tvieteru potvrdio da “pokušava da se razvede” od Kim još otkako je u jednom hotelu upoznala njegovog kolegu, repera Mik Mila. Reper tvrdi, da je njegova supruga bila spremna na sve samo da ga upozna, a za to najviše krivi Kris Džener, koju optužuje i za rasizam.\nŠokantan zahtev za razvod odjeknuo je u medijima, nakon ranijih tvrdnji bliskih izvora bračnom paru, da već žive odvojeno i da su se svakodnevno svađali za vreme karantine.\nIma istine i u reperovim tvrdnjama, jer Kim je, naime, prošle godine dobila javnu pohvalu od 33-godišnjeg Roberta Vilijamsa, američkog repera i tekstopisca, poznatom po svom umetničkom imenu Mek Mil, kada je nazvao "prijateljicom" i pohvalio je zbog onoga što je učinila po pitanju zatvorske reforme. Ipak, priroda navodnog sastanka u hotelu i dalje nije poznata, iako je, sasvim jasno da Kanje sugeriše da je Kim spavala s Mekom.


Izvor: B92, 04.Avg.2021, 07:42\nEvropska fudbalska unija (UEFA) pokrenula je postupak protiv Engleske fudbalske federacije, zbog ponašanja njenih navijača na finalu Evropskog prvenstva.\nFinale Evropskog prvenstva 2020. odigrano je u Londonu na Vembliju.\n"Nakon istrage koju je sproveo etičko disciplinski inspektor povodom incidenata koji su se >> Pročitaj celu vest na sajtu B92 << dogodili na finalnom meču, u kome su učestvovali navijači engleske, unutar i oko stadiona, protiv Engleskog saveza je pokrenut postupak zbog kršenja disciplinskih mera", navodi se u saopštenju Uefa.\nEngleski navijači su uspeli da uđu na stadion bez ulaznica. Fizički su napadali italijanske navijače tokom čitavog dana, gađali ih kamenjem i pirotehničkim sredsvima, i bacali su čvrste predmete na teren.\nU finalu, 11. jula, Italija je pobedila Englesku nakon boljeg izvođenja penala.


Škola sporta svojim programima koristi snagu sporta da motiviše, edukuje i inspiriše mlade i decu. OFK DIF mladim igračima pruža priliku za razvoj, učenje novih tehnika i veština pod nadzorom profesionalnog trenerskog osoblja.\nOFK DIF je učestvovao na raznim domaćim i inostranim turnirima gde su postizali zapažene rezultate, a trenutno se nalaze na ubedljivo prvoj poziciji u kategoriji pionira, sa svim pobedama i samo 3 primljena gola.\nOd samog osnivanja OFK DIF ima potpunu podršku poznatog fudbalera Miloša Krasića koji je obezbedio celokupnu opremu za sve mališane iz kluba, a nedavno je svojim prisustvom na treningu dodatno motivisao sve buduće fudbalere.\n„JEDAN VIŠE NA TRENINGU - JEDAN MANJE NA ULICI“, je ono što iz kluba poručuju svim ljubiteljima fudbala i pozivaju ih da treniraju zajedno.


Memorijalni centar Potočari: Saopštenje za javnost | Zivinice.ba\nMemorijalni centar Potočari: Saopštenje za javnost\nAutor: Šefik Gadžo 18.02.2020 14:22\nIz Memorijalnog centra Srebrenica su odgovorili na morbidne navode direktora Centra za istraživanje rata, ratnih zločina i traženje nestalih Republike Srpske Milorada Kojića o posmrtnim ostaci 82 neidentificirane žrtve genocida u istočnoj Bosni koje bi trebale biti pokopane u julu ove godine.\n„Memorijalni centar Srebrenica, kao institucija koju je osnovala država Bosna i Hercegovina, izražava puno poštovanje prema svakoj nevinoj žrtvi u ratu u Bosni i Hercegovini, te ohrabruje sve aktivnosti koje će dovesti do pronalska nestalih, bez obzira na njihovo ime i prezime, etničku ili drugu pripadnost. To vrlo dobro rauzmijemo kroz svjedočenja i svakodnevni rad sa porodicama ubijenih ili onih koji se formalno još uvijek vode kao nestali nakon genocida u istočnoj Bosni.Nedopustivo je, međutim, da se direktor Centra za istraživanje rata RS-a,institucije koja dobiva sredstva iz javnog budžeta entiteta Republika Srpska, samim tim iz džepova svih građana i građanki koji žive na području ovog entiteta i tu plaćaju porez, dosljedno, već četvrt stoljeća, bavipolitičkim igrama koje udaraju na dostojanstvo žrtava genocida. Stoga vlasti tog entiteta nisu sagovornik na ovoj temi“, poručuju iz Memorijalnog centra Srebrenica.\nIz Memorijalnog centra Srebrenica poručuju da se spominjane 82 neidentifikovane žrtve genocida nalaze u prostorijama Podrinjskog identifikacionog projekta, programa koji je naslijeđe dugogodišnjeg profesionalnog i vrijednog rada Međunarodne komisije za nestale (ICMP) i domaćih institucija koje su tragale za nestalim osobama. Rad PIP-a je korišten kao primjer za proces traganja i identificiranja nestalih širom svijeta u prirodnim katastrofama, ali i u brojnim slučajevima istraživanja ratnih zločina. Razlog zbog kojeg identitet za ovu manjinu\nmanjina od svih do sada pronađenih skeletnih ostataka nije utvrđen,jeste prosti rezultat zločina genocida – za ova lica nije ostalo živih srodnika s kojima bi se poklopili DNK uzorci i potvrdilo sa 99.9% sigurnosti o kojem je licu riječ.\nNjihovi posmrtni ostaci, pak,pronađeni su u masovnim grobnicama u kojima je pronađeno i više od šest hiljada već pokopanih u mezarju Memorijalnog centra: u Sandićima, Branjevu, Budaku, Kamenici, Cerskoj, Petkovcima, Glogovoj, Hodžićima,Pobuđu, Kameničkom Brdu, Kozluku, Liplju, Novoj Kasabi, Pusmulićima, Snagovu, Ravnicama, Zelenom Jadru, Zalazju i Liplju.\n„No, po lokaciji pronalaska, vremenu nastupanja smrti, te drugim okolnostima, Tužilaštvo BiH, kao i druge institucije su, izvan razumne sumnje utvrdile da je riječ o žrtavama genocida.“To su činjenice. Sve ostalo je sramno poigravanje najtežim i najdubljim traumama hiljada, odnosno desetina hiljada ljudi./Tim za medije/


Obradović: Bliski saradnici Šarčevića u Ministarstvu prosvete imaju lažne doktorate - Infobrif\nObjavljeno 17.09.2019. u 13:06 poslednja izmena 17.09.2019. u 13:02\nBEOGRAD – Poslanik Dveri Boško Obradović izjavio je danas da osim ministra policije Nebojše Stefanovića i ministra finansija Siniše Malog u vrhu vlasti u Srbiji sumnjive doktorate imaju i bliski saradnici ministra prosvete Mladena Šarčevića zaposleni u tom ministarstvu.\nOn je kazao da je sumnjiv doktorat i njene kume Tatjane Cvetkovski profesora na Megatrendu, koja je pomoćnik ministra za srednje obrazovanje i član Nacionalnog akreditacionog tela za proveru kvalitete visokog obrazovanja, a koja je takođe bila član za ocenjivanje podobnosti magistraskog rada Stefanovića.\nOn je istakao da „živimo u sunovratu prosvete“ i podsetio na pad univerziteta u Srbiji na Šangajskoj listi i odlazak mladih ljudi u inostranstvo, te podržao studente koji su blokirali Rekorat u Beogradu koji, kako je istakao, brane akademsku čestitost.\nBoško ObradovićLažni doktoratiMladen Šarčevićr\nUsvojen Zakon o dualnom modelu studiranja, studentima najmanje 50 odsto prosečne plate u kompaniji


Na današnji dan rođen je Sava Tekelija\n28 avg 2015 MK\nNa današnji dan 1761. godine u Aradu, u tadašnjoj Habzburškoj monarhiji, rođen je Sava Popović Tekelija (Sava Tekelija). Bio je potomak Jovana Popovića Tekelije, koji je od austrijskog cara Josifa I, početkom XVIII veka dobio naslednu plemićku titulu. Sava je išao u osnovnu školu u Aradu, u gimnaziju u Budimu, dok je prava studirao u Pešti. Diplomirao je 1785. godine, a već sledeće je postao prvi Srbin doktor prava. Karijeru je počeo u državnoj upravi, da bi vremenom došao na mesto sekretara Ugarske dvorske kancelarije. Ipak, 1798. godine podneo je ostavku na državnu službu i povukao se na svoja imanja. Tada je počeo u većoj meri da se interesuje za sudbinu svoga naroda, a naročito po izbijanju Prvog srpskog ustanka 1804. godine. Kao pristalica Dositeja Obradovića sa kojim se poznavao i dopisivao, shvatio je da je obrazovanje osnovni uslov za bolju budućnost srpskog naroda, te je tako i pre osnivanja svoje zadužbine davao znatne svote novca za školovanje srpske omladine i podizanje inteligencije. Bio je protivnik Vukove jezičke reforme i pristalica staroslovenskog jezika u nauci i književnosti, ali je bez obzira na to odvajao sredstva i za njegove izdavačke poduhvate. U sedmoj deceniji života izabran je za doživotnog predsednika Matice srpske, kojoj je poklonio svoju ličnu biblioteku. U isto vreme osnovao je u Pešti i svoju zadužbinu Tekelijanum, sa ciljem da se u njoj školuju siromašni i najbolji srpski đaci i studenti iz svih krajeva gde su živeli Srbi. Jedan od nadzornika Tekelijanuma kasnije je bio Jovan Jovanović Zmaj, a u njemu su boravili i mnogi drugi srpski intelektualci i naučnici poput Bogdana Gavrilovića, Radivoja Kašanina, Veljka Petrovića, Laze Kostiće i Nikole Tesle. U poznim godinama nabavio je štampariju za Maticu srpsku, pokrenuo izdavanje knjiga i pomagao mnoge poduhvate ove kulturne institucije. Pred kraj života zaveštao je celokupnu svoju imovinu koju su između ostalih činili imanje, nekoliko kuća i mnogo novca. Sava Tekelija umro je 1842. godine u Pešti, a sahranjen je u crkvi u Aradu.\n1942. godine ustaše su uhapsile slikara Savu Šumanovića i još 150 Srba iz Šida i odveli u Sremsku Mitrovicu, gde su nakon toga ubijeni;\n1949. godine rođen je košarkaški trener Svetislav Pešić.\nNa današnji dan sultan Sulejman Veličanstveni osvojio je Beograd (Sulejman Veličanstveni osvojio je Beograd)


Korišćenjem bilo kog dela www.klikdoposla.com portala i svih njegovih delova (u nastavku samo KlikDoPosla), automatski prihvatate sva aktuelna pravila korišćenja.\nWeb portal za zapošljavanje www.klikdoposla.com je vlasništvo fizičkog lica i napravljen je kao open source program te mogu svi davati predloge za njegovo poboljšanje.\nVlasnik ovog sajta nema nikakve materijalne koristi od njega i kao takav je nastao u cilju pomoći ljudima koji tragaju za poslom i poslodavcima koji tragaju za kandidatima.\nKorisnici su dužni da redovno čitaju Uslove korišćenja, jer se smatra da su u svakom trenutku upoznati sa aktuelnim Uslovima korišćenja i da ih razumeju u potpunosti.U tom kontekstu uslovi korišćenja se nalaze u delu sitea Vesti kako bi bili svima vidljivi.\nKlikDoPosla se obavezuje da obavesti korisnike u slučaju promene uslova korišćenja . KlikDoPosla može promeniti uslove korišćenja bez prethodne najave. Korisnici su dužni da redovno čitaju Uslove korišćenja kako bi bili upoznati sa aktuelnim promenama.\nPravila preuzimanja teksta\nKlikDoPosla dozvoljava preuzimanje teksta odnosno teksta na koje on polaže autorska prava.U tom slučaju je dozvoljeno prenošenje članaka uz obavezno navođenje izvora odnosno linka ka našoj web stranici.\nKlikDoPosla objavljuje linkove ka drugim stranicama u dobroj nameri I ne odgovara za eventualnu štetu I tekst na tim stranicama.\nPravila objavljivanja oglasa\nSvi oglasi za zapošljavanje su potpuno besplatni a sve u cilju smanjenja nezaposlenosti u Republici Srbiji.KlikDoPosla nema materijalnu korist odnosno je neprofitno udruženje-sajt. KlikDoPosla ne odgovara za tačnost oglasa ali odgovara za poreklo oglasa. Ukoloko se desi da je napravljena greška prilikom objavljivanja KlikDoPosla će odmah ispraviti nastalu grešku po njenom ustanovljenju.\nOglase postavlja poslodavac odnosno korisnik sajta KlikDoPosla ili oglas može postaviti KlikDoPosla ali uz prethodno odobrenje poslodavaca .\nKlikDoPosla ne odgovara za sadržaj koji kreiraju korisnici sitea, niti odgovara za tačnost informacija iznesenih na siteu.\nKlikDoPosla štiti korisnike u najvećoj meri. Objavljivanjem oglasa i biografija saglasni ste da Vas mogu skenirati i objaviti informacije svi vodeći svetski pretraživači.\nKlikDoPosla je site namenjen spajanju poslodavaca i kandidata koji traže posao u daljem tekstu kandidati.\nPoslodavci mogu BESPLATNO pregledavati biografije i besplatno objavljivati otvorena radna mesta, a kandidati se mogu javljati na oglase za posao, mogu ostaviti biografiju-Besplatno


Vesti online / Vesti / Svet / Otkazuje se vojna parada jer je preskupa\nMinistarstvo odbrane SAD odlučilo je da odloži vojnu paradu planiranu za novembar 2018. godine, koju je hteo da organizuje američki predsednik Donald Tramp, saopštio je Pentagon.\nAmeričke vlasti su rešile da održe vojnu paradu povodom 100. godišnjice završetka Prvog svetskog rata. Prema nekim izveštajima, parada bi mogla da košta Vašington 92 miliona dolara.\n- Prvobitno smo nameravali da organizujemo ovaj događaj 10. novembra, ali smo sada odlučili da razmotrimo mogućnost 2019. godine - izjavio je predstavnik Pentagona Robert Mening.\nTramp je 2017. godine na sastanku sa francuskim predsednikom Emanuelom Makronom izjavio da je impresioniran paradom u Parizu u čast Dana Bastilje i da želi da organizuje nešto slično u Vašingtonu.\nU Sjedinjenim Američkim Državama često se održavaju civilne parade sa učešćem vojske, ali nije uobičajeno da se održavaju vojne parade velikih razmera sa vojnom tehnikom.\nHajka na Trampa\nPetak 17.08.2018. 11:32\nHI,hi,hi...719 milijardi dolara vojni budžet...ma je li moguće da je parada najskuplja!?


IZLOŽBA PABLA PIKASA U BEOGRADU - KULTIM - književnost, poezija, stvaralaštvo, kultura\nKrajem sledeće nedelje u Beogradu biće otvorena izložba „Na Azurnoj obali“, čuvenog španskog umetnika Pabla Pikasa.\nIzložba nosi naziv „Na Azurnoj obali“ i predstavlja retko viđenu kolekciju najvrednijih Pikasovih dela iz opusa keramike, srebra i zlata, koje je stvarao upravo na Azurnoj obali, u gradiću Valori, na jugu Francuske nedaleko od Kana.\nZahvaljujući galeriji Deva Puri iz Slovenije, koja je već poznata po organizaciji velike izložbe „Božanstveni svetovi“ Salvadora Dalija, domaća publika će imati priliku da u Beogradu vidi postavku koja otkriva najmanje izlaganu oblast u opusu Pabla Pikasa a to je keramika.\nIz nekoliko privatnih kolekcija prikupljeno je oko 100 eksponata – predmeti od keramike, srebra i zlata, praćeni su plakatima koje je Pikaso radio za godišnje izložbe keramike u Valoriju. Izložba će biti predstavljena publici u regionu do kraja 2012. – nakon Bleda i Beograda seli se i u Dubrovnik.\nIzložba će se održati u prostoru zgrade „Beko“ u Bulevaru Vojvode Bojovića i trajaće od 3. februara do 15. aprila 2012. godine. Cena karte u redovnoj prodaji iznosiće 450 RSD uz mogućnost popusta na grupne posete.\nPrevPrethodnaINES PERUŠKO RIHTAR – Izbor iz poezije\nSledećaPRVI TOM SRPSKE ENCIKLOPEDIJENext


Tramp traži izveštaj o Rusiji od obaveštajnih službi - 30.12.2016, Sputnik Srbija\nTramp traži izveštaj o Rusiji od obaveštajnih službi\nDolazeći šef osoblja Bele kuće Rajns Pribus izjavio je da će Donald Tramp lično čuti procene svih američkih obaveštajnih službi o tvrdnjama o umešanosti Rusije u... 30.12.2016, Sputnik Srbija\nvesti, rajns pribjus\n12:28 30.12.2016 (Osveženo: 12:38 30.12.2016)\nDolazeći šef osoblja Bele kuće Rajns Pribus izjavio je da će Donald Tramp lično čuti procene svih američkih obaveštajnih službi o tvrdnjama o umešanosti Rusije u američke izbore.\n„Trenutno nismo u mogućnosti da odgovorimo na sve ove detalje pre nego što čujemo puni izveštaj obaveštajnih službi o ovom pitanju“, rekao je Pribus za „Foks njuz“.\nPribus je rekao da će se Tramp sledeće nedelje sastati sa predstavnicima najvećih američkih obaveštajnih agencija da bi razmotrio ovo pitanje i dodao: „Moramo da razgovaramo sa tim obaveštajnim agencijama i vidimo kakvi dokazi postoje“.\nMnogi izveštaji medija o ovim tvrdnjama, uključujući i one koji su se pojavili u „Vašington postu“ i „Njujork tajmsu“, citirali su neimenovane anonimne izvore, dodao je Pribus.\n„Evo u čemu je problem: odgovarali smo na tekstove iz neimenovanih izvora trećih lica u ’Vašington postu‘ i ’Njujork tajmsu‘ i u tim člancima se navodi da se ovih 17 obaveštajnih agencija ne slažu o zaključcima koje su dala treća lica“, objasnio je Pribus. „Mi treba da razgovaramo sa ovim agencijama i vidimo da li postoje dokazi“, dodao je Pribus.


БАКИР ПРОПАО НАЧИСТО: Нико га неће\nProblemi najjače stranke u Federaciji BiH. Iako je SDA Bakira Izetbegovića osvojila najveći broj glasova i mandata, ostale stranke u Federaciji BiH su je precrtale.\nU postizbornim kombinatorika za formiranje vlasti na nivou Federacije BiH, ali i kantona, nema mesta za SDA i Bakira Izetbegovića!\nOvo je stav bloka stranaka iz Federacije BiH koji čine SDP, SBB, DF, Naša stranka. Iako je SDA Bakira Izetbegovića osvojila najveći broj glasova i mandata, ostale stranke u Federaciji BiH su je precrtale i formiraju vlast bez SDA!\nPrvi sastanak koji je održan na poziv Bakira Izetbegovića, a gde su se sastale delegacije SDA i SDP predvođena predsednikom Nerminom Nikšićem, potvrdio je da SDP ne želi u vlast sa SDA na kantonalnom i federalnom nivou i da SDP u formiranje vlasti ide sa drugim koalicionim partnerima.\n– Mislimo da se pravi presedan kakav se do sada nije desio, koji unosi novi haos u već haotične odnose u BiH, presedan koji će se svakome vraćati. Apelovali smo na SDP da ne ide u tom smeru – poručio je Bakir Izetbegović nakon sastanka. – Nastavljena je ostrašćena postizborna kampanja u odnosu na SDA koja je nepravična, koja satanizuje SDA.\nNermin Nikšić, predsednik SDP, izjavio je nakon sastanka sa predsednikom SDA Bakirom Izetbegovićem da sastanak nije bio kurtoazni kao što je to ranije najavljivano.\nNakon što je Bakir Izetbegović izjavio da ide na biro za zapošljavanje i da je za jednog predsednika siromašan čovek, društvene mreže u BiH su naprosto eksplodirale od brojnih sarkastičnih reakcija. Danima se na internetu montiraju razni sadržaji gde je Bakir u glavnoj ulozi kao – radnik!\nPUKLA TIKVA MEĐU ALBANCIMA! Haradinaj preti Rami uvođenjem taksi od 100 odsto!\nOCE, OCE... BABO NJEGOV... DA SEDNU ZAJEDNO ZA TRPEZU GOSPODNJU...


Napisao/la ljutakrajina.net 01 Februar 2018 . Objavljeno u RBiH\nPredsjedavajući Vijeća ministara Bosne i Hercegovine Denis Zvizdić izjavio je da će biti počastovan ukoliko ga Stranka demokratske akcije (SDA) bude kandidovala na izborima za člana Predsjedništva BiH te da će prihvatiti kandidaturu.\n"Bilo ko da bude kandidat, treba da mu bude čast da bude predstavnik SDA. Biti član Predsjedništva je funkcija koja je vrlo odgovorna i predstavlja visok nivo časti", kazao je predsjedavajući Zvizdić za Hayat TV.\nJedna od tema razgovora bio je set zakona o akcizama koji je danas stupio na snagu, a predsjedavajući Vijeća ministara kaže da nije zabrinut što je ovaj set zakona dospio na Ustavni sud BiH jer smatra da nema osnovane podloge da bilo šta bude promijenjeno.\nNaglasio je da je suština akciza u obezbjeđenju sredstava koje će u narednih pet godina omogućiti intenzivnu izgradnju autoputeva u BiH.\n"Već sada imamo potpisane ugovorene kredite u iznosu od više od 800 miliona eura koji će samo rasti. Na predstojećem samitu sa Evropskom bankom za obnovu i razvoj u Londonu bit će odobrena dodatna sredstva, što znači da ćemo samo moći postići dinamiku ozbiljne, intenzivne izgradnje autoputeva, brzih puteva i magistralnih cesta u BiH", kazao je, istakavši da se bez te izgradnje ne može govoriti o ekonomskom razvoju BiH.\nZa činjenicu da za poskupljenjem cijena goriva slijedi i poskupljenje prijevoza i životnih namirnica, Zvizdić kaže da se to nije trebalo desiti jer sve projekcije nisu predviđale da će doći do spomenutih poskupljenja.\n"Međutim, ono što sam danas primijetio su različite cijene nafte i naftnih derivata na pumpama različitih distributera nafte, što govori o činjenici da ne postoji jasna matrica koja važi za čitavu BiH već sami distributeri određuju svoje marže", napomenuo je.\nStoga je mišljenja da bi i distributeri nafte trebali učestvovati u ukupnom projektu ubrzane izgradnje infrastrukturne mreže BiH.\nKomentirajući jučerašnju odluku Vijeća ministara o oslobađanju od carina, između ostalih, uvoznika opreme za proizvodnju te uvoznika opreme za deminiranje, Zvizdić je rekao da će to dovesti do velikih ušteda.\n"Sve što radimo na nivou Vijeća ministara, uvijek u fokusu imamo da unaprijedimo privrednu osnovu BiH, a jedna od odluka je upravo ta i odnosi se na one koji žele da obnove ili pokrenu novu proizvodnju ili je unaprijede sa novom tehnologijom", istakao je.\nOsim toga, dodao je da će carinskih dadžbina biti oslobođena i roba koja služi za obnovu i rekonstrukciju BiH, školski pribor te pribor za slijepa lica, a kako je rekao, za šest mjeseci imat će i prve rezultate kada je u pitanju pokretanje nove proizvodnje, povećanje izvoza i otvaranje novih radnih mjesta.\nPredsjedavajući Vijeća ministara osvrnuo se i na pitanje izmjena Izbornog zakona BiH, što je i jedan od razloga zbog kojeg su članovi Predsjedništva BiH otputovali u Brisel.\n"Nemam informacija iz prve ruke o tome da li je postignut neki napredak, ali neki veliki napredak ne može ni biti postignut na bazi samo jednog sastanka. Riječ je o sistemskom, važnom zakonu koji uređuje izuzetno značajnu oblast za BiH", kazao je Zvizdić gostujući u Vijestima Hayat-a.\nNaglasio je da je za evropski put BiH bitno da u Izborni zakon budu ugrađene smjernice iz presude Evropskog suda za ljudska prava za slučaj "Sejdić i Finci", jer to, ako ne bude ugrađeno, može predstavljati prepreku u budućnosti.\n"Već 4-5 godina bezuspješno pokušavamo da nekoliko rečenica iz te presude ugradimo u Izborni zakon i tu država i političke partije ne pokazuju dovoljan nivo odgovornosti niti kapacitet da se to završi", tvrdi Zvizdić.\nOsvrnuo se i na Upitnik Evropske komisije za koji je kazao da predstavlja jednu od najkompleksnijih faza na evropskom putu BiH te da ne postoji ništa složenije u posljednjih 10 godina što je u vrlo kratkom vremenskom periodu usaglašeno i provedeno u BiH.\n"Međutim, Upitnik ne zahtijeva niti podrazumijeva nikakve kompromise. Upitnikom se ništa ne legalizuje niti se bilo šta može osporiti, jer je Upitnik samo inventura aktuelnog i realnog stanja u BiH kako bi Evropska komisija mogla uporediti stanje u BiH sa procedurama, standardima i normativima i pravnom stečevinom EU", naglasio je.\nNažalost, dodao je, o Upitniku najviše govore oni koji najmanje razumije EU integracije, a kritikuju ga najviše oni koji su osam godina blokirali evropski put BiH.\nPosebno je naglasio da Upitnik ne podrazumijeva kompromis niti kada je u pitanju popis stanovništva, za koji je rekao da je politizovan od onih koji su već započeli predizbornu kampanju i koji su "oboljeli od mržnje prema SDA, tako da izmišljaju nepostojeće probleme".\nTokom gostovanja u Vijestima Hayat-a, predsjedavajući Zvizdić je razgovarao i o odlagalištu radioaktivnog otpada u Trgovskoj gori, na granici BiH i Hrvatske, te kazao da će BiH iskoristiti sve mehanizme koje omogućava međunarodna konvencija za zaštitu okoliša i zraka da bi učestvovali u odlučivanju o definiranju lokacije za odlaganje optpada.\nNapomenuo je da je praksa u Evropi da nuklearni otpad smjesti tamo gdje i nastaje, a da u ovom slučaju Hrvatska želi transportovati otpad na relaciji čija je dužina 200 km.\nIzrazio je nadu da će ovo pitanje sa susjednom Hrvatskom biti riješeno uz međusobno razumijevanje, jer će u suprotnom BiH pokrenuti procedure koristeći instrumente međunarodnih konvencija.


“Nasilje nije privatna stvar!” je slogan pod kojim se provodi zagovaračka kampanja za usvajanje novog Zakona o zaštiti od nasilja u porodici u Federaciji BiH, s ciljem njegovog usklađivanja sa preporukama Istanbulske konvencije\nEU i UN Women pozdravili su danas usvajanje Zaključka za usvajanje Zakona o zaštiti od nasilja u porodici u FBiH, ocjenivši ovaj čin “važnim korakom ka poštivanju obaveza koju je BiH potpisala prilikom ratifikacije Istanbulske konvencije”.\nPodsjećamo da je juče u Sarajevu na sjednici Predstavničkog doma Parlamenta Federacije BiH razmatran Nacrt novog Zakona o zaštiti od nasilja u porodici kada je usvojen Zaključak da predloženi Nacrt zakona ide dalje u proceduru javne raspave u trajanju 60 dana.\nFondacija lokalne demokratije (FLD) je sa mrežom nevladinih organizacija “Sigurnom mrežom” i uz podršku ekspertske radne grupe izradila Nacrt novog Zakona o zaštiti od nasilja u porodici u Federaciji BiH, s ciljem usklađivanja zakonodavnog okvira i politika sa međunarodnim standardima o eliminaciji nasilja nad ženama i drugim oblicima diskriminacije.\nPodsjećamo da su početkom ovog mjeseca šef Delegacije Evropske unije u BiH i specijalni predstavnik EU u BiH, ambasador Johann Sattler i predstavnik UN Women u BiH, David Saunders pozvali vlasti u FBiH da hitno usvoje novi Zakon o zaštiti od nasilja u porodici u FBiH i tako ispoštuju obavezu koju su potpisali ratifikacijom Istanbulske konvencije.\n#EU#UN Women BiH\nOtvorene prijave za učešće u programu za jačanje kapaciteta mladih državnih službenika u BiH


- Da, ambasador Lakost je otišao. Sutra slede sva saopštenja - rekao je predstavnik francuske ambasade u Minsku, prenosi TASS.\nOn je dodao da je ambasador Francuske predao kopije svojih akreditiva ministru spoljnih poslova Belorusije Vladimiru Makeiju još u decembru 2020. godine, međutim, sve do sada ih nije predao predsedniku te zemlje Aleksandru Lukašenku, prenosi TASS.\nAgencija Rojters prenosi da je za Frans pres iz ambasade Francuske u Minsku rečeno da je Lakostu naređeno da napusti Belorusiju i da je on to učinio. Rojters dodaje da zasada nema informacija o razlozima zbog kojih je Lakost proteran iz Belorusije, ali prenosi da su beloruski mediji izvestili da je i Minsk opozvao svog ambasadora iz Francuske Igora Fesenka.\nGVOZDENI VUK NATO NA GRANICI SA BELORUSIJOM: 3.000 vojnika i 1.000 jedinica tehnike Alijanse na manevrima\n12. 10. 2021. u 18:02\nRojters takođe navodi da je francuska ambasada u Belorusiji na svom sajtu objavila da je Lakost u sredu ugostio predstavnike nedavno zabranjene nevladine organizacije ''Gavari pravdu'', među kojima je bio i jedan od osnivača te NVO Andrej Dmitrijev, jedan od kandidata na spornim predsedničkim izborima prošle godine. Britanska agencija navodi i da zasada nije bila u mogućnosti da dobije bilo kakva reagovanja iz ministarstava spoljnih poslova dve zemlje, niti iz ambasade Francuske u Belorusiji.\nFrancuska francuski ambasador Belorusija proterivanje ambasadora Belorusija najnovije vesti


Ovo je najposjećeniji domen u 2021. godini\n23. 12. 2021 13:03\nTikTok servis za razmjenu kratkih video snimaka je u 2021. godini postao najposjećeniji internet domen na svijetu, našavši se ispred prošlogodišnjeg lidera Googla, koji je dio holdinga Alfabet, prema podacima američke tehnološke kompanije "Klaudfler "(Cloudflare).\nSalt Bae posjetio majku poslije dvije godine\n22. 12. 2021 13:22\nTurski kuvar Nusret Gokće, poznat kao Salt Bae, na Instagramu je objavio video sa svojom majkom.\nSOA: Milanović ne bi bio lijepo dočekan u BiH\nZAGREB - Za danas najavljena posjeta predsjednika Republike Hrvatske Zorana Milanovića Bosni i Hercegovini i odlazak na obilježavanje 28. godišnjice humanitarnog konvoja "Bijeli put za Novu Bilu i Bosnu Srebrenu" otkazuje se zbog bezbjednosnih razloga.\nOtkazana posjeta: Milanović ne dolazi u BiH zbog bezbjednosnih razloga\n19. 12. 2021 10:22\nZAGREB - Za danas najavljena posjeta predsjednika Republike Zorana Milanovića Bosni i Hercegovini i odlazak na obilježavanje 28. godišnjice humanitarnog konvoja "Bijeli put za Novu Bilu i Bosnu Srebrenu" otkazuje se zbog bezbjednosnih razloga, objavila je Kancelarija Zorana Milanovića.\nMilanović u nedjelju stiže u BiH\nTRAVNIK/ZAGREB - Hrvatski predsjednik Zoran Milanović boraviće u nedjelju, 19. decembra, u Travniku i Novoj Biloj.\n13. 11. 2021 08:49\nBANJALUKA - Srpski član Predsjedništva BiH Milorad Dodik posjetiće danas Aušvic i pokloniti se žrtvama Holokausta.\nDodik: Orban u prijateljskoj posjeti Srpskoj, spreman da pomogne\nBANJALUKA - Predsjednik Vlade Mađarske Viktor Orban sa saradnicima dolazi danas u prijateljsku posjetu Republici Srpskoj.\nKostrešević posjetio ranjenog pripadnika SAJ-a\n05. 11. 2021 17:46\nBIJELJINA - Direktor Policije Republike Srpske Siniša Kostrešević posjetio je danas u bijeljinskoj Bolnici "Sveti vračevi" pripadnika Specijalne antiterorističke jedinice (SAJ), koji je protekle noći ranjen u ovom gradu.


Vašington pozvao svoje državljane da napuste Belorusiju i Pridnjestrovlje - 15.02.2022, Sputnik Srbija\nVašington pozvao svoje državljane da napuste Belorusiju i Pridnjestrovlje\nAmerički Stejt department pozvao je američke državljane da hitno napuste Belorusiju i Pridnjestrovlje. 15.02.2022, Sputnik Srbija\nAmeričkim građanima se savetuje da ne idu ni na teritoriju Moldavije, pre svega zbog virusa korona, a potom i zbog situacije na rusko-ukrajinskoj granici i nerešenog konflikta između Pridnjestrovlja, gde 60 odsto stanovništva čine Rusi i Ukrajinci, i centralnih vlasti u Kišinjevu.Kijev i zapadne države u poslednje vreme izražavaju zabrinutost zbog navodnog povećanja „agresivnih dejstava“ Rusije u blizini granica Ukrajine. Rusija je u više navrata negirala optužbe Zapada i Ukrajine za „agresivna dejstva”, navodeći da nikome ne preti i nema nameru nikoga napada, a izjave o „ruskoj agresiji” koriste se kao izgovor da se što više vojne tehnike NATO-a rasporedi u blizini ruske granice. Kako je ranije izjavio šef ruske diplomatije Sergej Lavrov, Rusija ne stvara nikakve povode za konfliktnu situaciju oko Ukrajine. Prema njegovim rečima, Rusija ne isključuje mogućnost da histerija oko Ukrajine, koju raspiruje Zapad, ima za cilj da pokrije da Kijev sabotira Minske sporazume o Donbasu.\nsvet – politika, svet, politika, belorusija, moldavija, pridnjestrovlje, stejt department\nAmerički Stejt department pozvao je američke državljane da hitno napuste Belorusiju i Pridnjestrovlje.\n„Ne putujte u Belorusiju zbog proizvoljne primene zakona, rizika od privođenja, neobičnog i obespokojavajućeg jačanja ruske vojne moći duž granice Belorusije i Ukrajine, kovida 19 i ograničenja koja su zbog toga uvedena“, navodi se u saopštenju objavljenom na sajtu Stejt departmenta.\nAmeričkim građanima se savetuje da ne idu ni na teritoriju Moldavije, pre svega zbog virusa korona, a potom i zbog situacije na rusko-ukrajinskoj granici i nerešenog konflikta između Pridnjestrovlja, gde 60 odsto stanovništva čine Rusi i Ukrajinci, i centralnih vlasti u Kišinjevu.


Podrška opštine Ugljevik borcu prve kategorije @ InfoBijeljina \nPodrška opštine Ugljevik borcu prve kategorije\nNačelnik opštine Ugljevik Vasilije Perić rekao je danas da će opština pomoći borcu prve kategorije Jovanu Stevanoviću u adaptaciji izgorjele kuće i pozvao sve ljude dobre volje da se pridruže i pomognu Stevanoviću.\nPerić je danas posjetio Stevanovića u mjestu Žuge kod Ugljevika, kome je preksinoć u vatrenoj stihiji izgorjela kuća.\n"Jovan je bio pripadnik Specijalne jedinice `Mandini lavovi` u proteklom odbrambeno-otadžbinskom ratu i dao je doprinos kao borac prve kategorije. Na ovaj način mu pokazujemo da ga nismo zaboravili, i to baš u momentu kad mu je pomoć najpotrebnija", rekao je Perić.\nStevanović je zahvalio Periću i izrazio nadu da će uspjeti da adaptira kuću.\n"Nemam stalan posao, povremeno radim i nisam u mogućnosti da sam adaptiran kuću, ali sam srećan zbog podrške opštine Ugljevik, kao i dobrih komšija koji su mi odmah pritekli u pomoć", rekao je Stevanović.\nOn je objasnio da je požar izbio dok je gledao televizor, kada je struja probila kroz kablove televizora i frižidera.\n"Požar je zahvatio sobe i hodnik. Vatrogasci su odmah došli, kao i komšije i vatra je brzo ugašena. Iskreno se nadam da će se ovo moći adaptirati", rekao je Stevanović.


Tramp: Odnosi SAD i Rusije biće bolji kada se svi urazume\nPredsednik SAD Donald Tramp izjavio je da će se "stvari između Rusije i SAD srediti".\nOn je napisao na Tviteru da će sve biti u redu samo dan nakon što je izjavio da odnosi između Moskva i Vašingtona nikada nisu bili gori.\n"Stvari će se srediti između SAD i Rusije. Kada dođe vreme za to, svi će se urazumiti i onda će nastupiti dugotrajni mir", napisao je američki predsednik.\nRuski predsednik Vladimir Putin je izjavio ove sedmice da su se odnosi Moskve i Vašingtona zemlje pogoršali od dolaska Trampa na vlast.\nNi jučerašanja poseta Moskvi državnog sekretara SAD Reksa Tilersona, koji od ranije ima veze s Rusijom, nije izgleda puno pomogla, ocenjuju svetske agencije\nPortparol Kremlja Dmitrij Peskov kazao je da sastanak Putina s Tilersonom nije doveo do pozitivnog obrta u odnosima dve zemlje.\nRuski ministar spoljnih poslova Sergej Lavrov rekao je da se Trampova administracija našla pod pritiskom onih koji "žele da spreče izlečenje od rana koje je nanela adminstracija Baraka Obame i koji koriste rusku kartu u unutrašnjoj političkoj borbi".\nNade Moskva za poboljšanje odnosa SAD i Rusije posle Trampove pobede na izborima uzdrmane su kongresnom istragom o navodnim vezama Trampovog izbornog štaba i Rusije. Oštra retorika i razmena optužbi Vašingtona i Moskve posle prošlonedeljenog napada hemijskim oružjem u Siriji su dodatno zategli odnose.\nLavrov je ipak optimista da će se odnosi poboljšati,navodeći da su "rezultat neće doći brzo", ali da je tokom Tilersonove posete dogovoreno da se uspostavi dijalog o više važnih pitanja "uključujući probleme koje je stvorila prethodna administracija".


Fudbalski klub Arsenal zvanično je objavio da je Nikolas Pepe novi igrač londonske ekipe. "Tobdžije" su oborile klupski rekord, pošto će Lilu pripasti 80 miliona evra.\nPepe, koji ima 24 godine, iza sebe ima sezonu karijere u kojoj je postigao 23 gola, uz 12 asistencija, na 40 odigranih utakmica.\nFudbaler Obale Slonovače bio je na radaru Liverpula i Napolija, međutim Arsenal je bio najkonkretniji i Pepe će narednih sezona nositi njihov dres. Pepe je oborio rekord Pjer-Emerik Obamejanga, koji je prethodnog leta došao u Arsenal za 64 miliona evra.\nArsenal je ovog leta doveo Vilijama Salibaa iz Sent Etjena za 30 miliona evra, Gabrijela Martinelija iz Ituana (Brazil) za 6,7 miliona, dok je Dani Sebaljos stigao na pozajmicu iz Real Madrida.\nReprezentativac Obale Slonovače karijeru je počeo u Poitijeru, da bi zatim igrao u Anžeru i Orleanu do dolaska u Lil 2017. godine.


Komentar na mere podrške privredi - Digitalna zajednica\nDZ u velikoj meri podržava i pozdravlja paket mera koje je juče predstavila Vlada Republike Srbije u cilju pomoći domaćoj ekonomiji.\nPosebno nas raduje činjenica da je Vlada prihvatila predloge struke. Smatramo da je zaista značajan deo budžeta usmeren u ove svrhe.\nTakođe smatramo da je mera po kojoj se svakom punoletnom građaninu dodeljuje po 100 eura rezultat nekih drugih motiva, ali ne ekonomskih. Ovde je morala da se uradi bolja klasifikacija i da se prioritet da ugroženim kategorijama. Ostaje nam da se nadamo da će oni kojima ova sredstva nisu neophodna postupiti na human način i ista usmeriti najugroženijim licima.\nSugerišemo da će mnogim ugroženim kategorijama pomoć trebati što pre i apelujemo na nadležne institucije da ubrzaju realizaciju ovih mera koliko god je to moguće, jer je najavljeno da prvih uplata neće biti do druge polovine maja.\nNa kraju, žao nam je što nisu odloženi rokovi za primenu testa samostalnosti i ostvarivanje olakšica, ili bar što nije ponuđena mogućnost da se ovi poslovi u potpunosti završe online.\nMinistar nije ponudio jasno objašnjenje iz kojih izvora će se ove mere finansirati niti šta o tome misli Fiskalni savet, ali se nadamo da usled istih neće biti ugroženi drugi budžetski korisnici, pre svega zdravstvo, vojska i policija, koji u ovim momentima rade ogroman posao za građane naše zemlje.\n← Saopštenje povodom vanrednog stanja u Srbiji\nOstani kod kuće i otvori DOO →


Sada je sve poznato: Šta donosi "korona zakon" koji je usvojio Parlament Federacije\nPredstavnički dom Parlamenta Federacije Bosne i Hercegovine odobrio je kasno sinoć na vanrednoj online sjednici Prijedlog zakona o ublažavanju negativnih ekonomskih posljedica, nastalih uslijed globalne pandemije korona virusa.\nKolokvijalno nazvan ‘korona zakon’, ovaj akt predložen je, prema obrazloženju Federalne vlade, u cilju ublažavanja negativnih ekonomskih posljedica po privredu Federacije, imajući u vidu ogromne negativne ekonomske posljedice koje će u narednom periodu nastati kao posljedica stanja nesreće s obzirom na to da je veliki broj poslovnih subjekata obustavio rad, što dovodi do značajnog poremećaja normalnih tokova poslovanja.\nVlada Federacije BiH je jučer također održala sjednicu na kojoj je utvrdila svoje amandmane na Prijedlog zakona o ublažavanju negativnih ekonomskih posljedica. Budući da je ona predlagač zakona, amandmani su automatski postali sastavni dio prijedloga tog akta.\nJednim od ovih amandmana je, s ciljem jačanja financijske discipline, predloženo smanjenje sa 90 na 60 dana nakon prestanka stanja nesreće perioda u kojem neće biti obračunavane zatezne kamate na javne prihode. Predložen je i amandman po kojem je Razvojna banka FBiH dužna kvartalno izvještavati Vladu FBiH o upravljanju Fondom za osiguranje kredita, a Vlada će u roku od 15 dana po završetku kvartala, taj izvještaj dostaviti Parlamentu FBiH.\nNa ovaj način je osigurana transparentnost korištenja sredstava Fonda, obrazloženo je iz Vlade. Vlada nije prihvatila mnoštvo amandmana, izuzev nekolicine djelomično, koje su na Prijedlog zakona o ublažavanju negativnih ekonomskih posljedica uložili neki zastupnici Predstavničkog doma ili zastupnički klubovi. Ti amandmani nisu dobili većinsku podršku ni u sinoćnjem izjašnjavanju Doma u cjelini.\nOsim ‘korona zakona’, zastupnici su na ovoj sjednici većinom glasova prethodno odobrili i Prijedlog rebalansa ovogodišnjeg federalnog proračuna, usko povezanog s budućim zakonom. Rebalansirani proračun ukupno iznosi 5,5 milijardi KM, što je za 11 posto više od dosadašnjeg ukupnog iznosa, obrazložio je zastupnicima federalni premijer Fadil Novalić.\nKazao je da se Vlada kao predlagač budžeta, u pripremi rebalansa, suočila s dvostrukim pritiskom – s jedne strane, sa sačinjavanjem relevantnih i realnih projekcija očekivanog umanjenja prihoda od poreza i doprinosa kao posljedicom pandemije koronavirusa, a s druge strane, s potrebom da se planira stabilizacijski fond koji će osigurati značajan novac za pomoć gospodarstvu i gospdoarskim subjektima u FBiH. Projekcije na prihodovnoj strani se baziraju na očekivanom padu potrošnje, prvenstveno privatne, uslijed čega je očekivano smanjenje neto prihoda od indirektnih poreza 15 posto, zatim prihoda na dobit od 21 posto; doprinosi za ,irovinsko-invalidsko osiguranje projicirani su u iznosu manjem za 15, 2 posto (za 315 miliona KM).\nKorona zakonParlament FederacijeVlada Federacije\nPrevious article Prenijelo ga: Političar iz SDA zaspao tokom sjednice Parlamenta FBiH\nNext article Danas stiže konačna odluka: Djeca i stariji mogli bi izlaziti vani po tri dana sedmično\nHaos na protestima: Borci napali ministra Bukvarevića, reagovala policija i Hitna pomoć\nPrenijelo ga: Političar iz SDA zaspao tokom sjednice Parlamenta FBiH\nDanas stiže konačna odluka: Djeca i stariji mogli bi izlaziti vani po tri dana sedmično


Odbor za imunizaciju Centara za kontrolu bolesti i zaraza (CDC) trebalo bi u utorak da podrži preporuku po kojoj će to biti prve dvije kategorije građana kojima će biti dopremljene zalihe vakcina, izjavila je portparolka CDC-a, a prenio Reuters.\nNa sastanku, čije je održavanje u petak najavio Odbor za imunizaciju CDC-a, očekuje se da bi Uprava za hranu i lijekove (FDA) mogla biti blizu odluke o odobrenju distribucije vakcine za kategorije građana za koje je procijenjeno da su najranjive.\nAmerička aviokompanija United Airlines čarter letovima je otpočela transportovanje vakcine koju su razvijali Pfizer i BioNTech kako bi bila obezbjeđena brza distribucija kada njena upotreba bude odobrena, informacije su obavještenog izvora, izvijestio je Reuters.\nZdravstveni zvaničnici Okruga Los Angelesa u petak su zabranili sva javna i privatna okupljanja na period od najmanje tri nedjelje i od građana zatražili da u svojim domovina provode što je moguće više vremena.\nIz odluke su, međutim, izuzete vjerske službe i protesti, a kao razlog je navedena zaštita ustavnih prava. Razlog za to je nedavna presuda Vrhovng suda kojom je u državi New York odbačena odluka o zabrani okupljanja u vjerskim objektima.\nGradonačelnica Washingtona Muriel Bowser objavila je da se novouvedene restrikcije u tom gradu odnose i na vjerske službe u zatvorenim objektima u kojima je broj učesnika odlukom tamošnjih vlasti sa 100 – smanjen na 50 učesnika.\nGrađani, koji posljednjih osam mjeseci žive pod restriktivnim mjerama, započeli su prazničnu sezonu uz apele da ostanu kod kuće, izbjegnu okupljanja i uzdrže se od božićne kupovine.\nMeđutim, tik uoči Dana zahvalnosti, jednog od najznačajnijih američkih praznika, više od million građana putovalo je i boravilo na aerodromima širom zemlje. Uprava za bezbjednost saobraćaja saopštila je da se radi o najvećem broju ljudi od početka pandemije.\nPrema podacima Univerziteta Johns Hopkins, u Sjedinjenim Državama je od koronavirusa oboljelo više od trinaest miliona ljudi. Od posljedica te bolesti preminulo je skoro 250.000 ljudi.


USAID i SMBiH pokreću novu Razvojnu strategiju za BiH - BHRT\nAmerička agencija za međunarodni razvoj (USAID) i Savjet ministara Bosne i Hercegovine pokreću novu petogodišnju Razvojnu strategiju u cilju podrške ekonomskom i demokratskom razvoju BiH.\nU skladu s novom Strategijom za razvoj i saradnju sa BiH, koju je krajem prošle godine odobrilo sjedište USAID-a u Vašingtonu, USAID će voditi aktivnosti i ulaganja u Bosnu i Hercegovinu do 2025. godine. Cilj Strategije je pomoći građanima Bosne i Hercegovine da zahtijevaju odgovorniju vlast, učestvuju u jačanju ekonomije te vrednuju i promovišu inkluzivno društvo.\n“Strategija će pomoći građanima i vlastima Bosne i Hercegovine da se tokom narednih pet godina približe danu kada će se BiH u potpunosti oslanjati na vlastite snage te biti sposobna rješavati vlastite razvojne izazove”, rekla je direktorica misije USAID-a u BiH Nensi Eslik.\nPredsjedavajući Savjeta ministara BiH Zoran Tegeltija je izrazio zadovoljstvo saradnjom s USAID-om.\n“Bosna i Hercegovina je spremna za punu saradnju s USAID-om u cilju ubrzanja ekonomskog rasta, unapređenja upravljanja javnim finansijama i jačanja napora u borbi protiv trgovine ljudima”, rekao je Tegeltija.\nDodao je da je Savjet ministara BiH zahvalan na ovom novom, petogodišnjem opredjeljenju i raduje se još većem budućem razvoju i saradnji sa Sjedinjenim Državama.\nStrategija funkcioniše kao mapa puta za USAID i vlasti BiH u postizanju strateških ciljeva navedenih u dokumentu.\nIz USAID-a podsjećaju da ove godine USAID i BiH obilježavaju 25 godina partnerstva. Do danas je američka vlada, prvenstveno putem USAID-a, obezbijedila pomoć od dvije milijarde dolara za podršku ekonomskom, demokratskom i socijalnom napretku u BiH.\nTags\t#Savjet ministara BiH\t#USAID\nProf.dr. Lilić za BHRT: Antivakseri nam svima drže pandemiju nad glavom


Opštinski štab za vanredne situacije opštine Lopare, je 24.02.2021. godine održao sjednicu na kojoj je konstatovano da je epidemiološka situacija na području opštine Lopare stabilna i pod kontrolom.\nTrenutno je pod epidemiološkim nadzorom 15 lica, od čega je 8 lica pozitivno na virus korona, a 5 na bolničkom liječenju.\nNa sjednici su potvrđene i produžene epidemiološke mjere do 05.03.2021. godine, koje je donio Republički štab za vanredne situacije:\n- zabranu javnog okupljanja u grupama od 50 lica,\n- sva privatna okupljanja u grupama od 10 lica (svadbe, krštenja, rođendani, proslave i drugi porodični skupovi slične prirode).\n- ograničenje rada ugostiteljskih objekata od 06,00 do 22,00 časa,\n- organizovanje sportskih takmičenja bez prisustva publike, kao i preduzimanje drugih mjera usmjerenih za sprečavanje pojave i širenja COVID-19 su produžene i obavezujuće za primjenu do 05.03.2021. godine,\n- preporučuje se građanima da na otvorenom prostoru koriste zaštitne maske ukoliko nije moguće održavati fizičku distancu od dva metra.\nTakođe, obavezuju se građani da u zatvorenom prostoru nose zaštitnu masku i pridržavaju se zaštitne mjere fizičkog rastojanja od dva metra, kao i uputstava Instituta za javno zdravsto Republike Srpske, u zavisnosti od djelatnosti koja se obavlja.\nOd 01.03.2021. godine, dozvoljava se organizacija muzike uživo u ugostiteljskim objektima za smještaj, ishranu i piće uz poštovanje svih epidemioloških mjera koje je propisao JZU „Institut za javno zdravsto Republike Srpske“.\nI pored stabilnije situacije Opštinski štab apeluje na sve građane i privredne subjekte sa područja opštine Lopare da se pridržavaju svih mjera propisanih od strane nadležnih organa, u cilju zaštite zdravlja stanovništva naše Opštine i smanjenja posledica pandemije.\nOpštinski štab apeluje na sve građane da spaljivanje korova i drugog gorivog materijala, prilikom uređenja imanja, obavljaju samo za vrijeme povoljnih vremenskih uslova i na površinama koje mogu kontrolisati. Zakonom o zaštiti od požara zabranjeno je paljenje korova i drugog poljoprivrednog otpada bez preduzimanja svih neophodnih radnji, s ciljem sprečavanja pojave i širenja požara.


VUČIĆ: Neće više srpska deca ginuti zbog Kosova!\nZašto vi mislite da bi pravedno razgraničenje trebalo da bude 100 odsto teritorije Kosova u odnosu na na 90 odsto ili sa 50 ili 30 odsto, rekao je Vučić.\nBEOGRAD – Predsednik Srbije Aleksandar Vučić izjavio je večeras da ni Kosovo ni Srbija nemaju decu za rat i da je vreme ratova okončano.\nGovoreći o pitanju teritorije Kosova i Metohije, Vučić je rekao da ono što traže Albanci je da im pripadne 100 odsto teritorije Kosova.\n“Zašto vi mislite da bi pravedno razgraničenje trebalo da bude 100 odsto teritorije Kosova u odnosu na na 90 odsto ili sa 50 ili 30 odsto.\nJednostavno dozvolite ljudima da imaju svoje drugačije mišljenje”, kazao je Vučić u intervjuu za prištinsku televiziju “Klan Kosova”.\nOn je dodao da u manji broj ljudi u Srbiji misli da treba priznati nezavisnost Kosova, ali da veliki broj ljudi misli da celo Kosovo pripada Srbiji, dok veliki broj ljudi smatra da treba zadržati “zamrznuti sukob”.\nVučić je kazao da “zamrznuti sukob” nije dobro rešenje i da to kaže i “ovde (u Srbiji) svakog dana, jer je svako odlaganje pronalaženje rešenja za dugoročni mir, ustvari zamrznuti mir, za koji ne zna šta znači.\n“Ne znam šta znači zamrznuti mir, koji jednog dana treba odmrznuti i imati ponovo sukob”, kazao je Vučić i dodao da “ni mi ni vi, nemamo decu za rat i nije vreme ratova i stoga mi imamo potrebu da razumemo jedni druge”.\nVučić je rekao da Zajednica opština sa srpskom većinom ne predstavlja ni pretnju, niti “bosnizaciju” Kosova, kako je do sada mnogo puta ocenjeno.\n“Kakva pretnja. Sačekajte, zašto je pretnja? To smo potpisali kao nešto obavezno za prištinsku stranu, a ne kao pretnju, jer su za nas veće pretnje bili svi ovi sporazumi koje smo potpisali i ostvarili”, kazao je predsednik Srbije u intervjuu za prištinsku televiziju “Klan Kosova”.\nOn je optužio kosovsku stranu da nije ispoštovala sporazume koji su potpisani.\n“Tačno je da niste ispunili i vi očekujete da budete sagovornici kada niste ostvarili to što ste potpisali”, rekao se on.\n“Bilo je različitih predloga nekoliko puta, ali ne postoji sporazum i obaveza iz sporazuma u Briselu”, kazao je Vučić i dodao da se u Briselskom sporazumu navodi da će se razgovarati o sporazumu o energetici i telekomunikacijama.\nVučić je dodao da je “bio fer i nije lagao”, da je rekao da Srbija treba izgubiti mnogo toga kako bi se stiglo do kompromisa, bolje budućnosti i da je srpska strana to pokazala time što je sprovela sve postignute sporazume.


U Studentskom gradu istaknute SRPSKE TROBOJKE | Happy BSC portal\nU Studentskom gradu istaknute SRPSKE TROBOJKE\nDan srpskog jedinstva, slobode i nacionalne zastave sutra će obeležiti i Ustanova Studentski centar "Beograd", a studenti su danas u Studentskom gradu simbolično istakli trobojke na svim objektima ovog studentskog naselja.\nPROČITAJTE JOŠ: Humanitarna akcija naših olimpijaca za decu iz Zvečanske\nKako je saopšteno iz Studentskog centra, postavljeno je čak 1.200 zastava, a sutra će na platou kod fontane biti istaknuta velika nacionalna zastava.\nSa okupljenim studentima će razgovarati direktor Uprave za saradnju sa dijasporom i Srbima u regionu Arno Gujon.\nVAŽNO: U emisiji "AKTUELNOSTI" gosti saglasni da je NEOPHODNO SMANJITI TENZIJE U CRNOJ GORI\nPredsednica Studentske konferencije univerziteta Srbije (SKONUS), jednog od organizatora događaja, Margareta Smiljanić rekla je da je poruka koju mladi šalju veoma važna jer potvrđuje da je njima stalo do naše države i naših nacionalnih simbola.\n"Ponosni smo što, zajedno sa studentima u najvećem studentskom gradu na Balkanu, ali i u drugim domovima u sklopu Studentskog centra, obeležavamo nacionalne praznike koji su od velikog značaja za jačanje identiteta, razvoj kulturnih vrednosti i nacionalne pripadnosti kod mladih“, istakao je direktor Ustanove Studentski centar "Beograd" Goran Minić.


Zbog slabog odziva centralni punkt za vakcinaciju biće izmešten iz Hale Partizan u Dom zdrvlja - Televizija Leskovac\nZbog slabog odziva centralni punkt za vakcinaciju biće izmešten iz Hale Partizan u Dom zdrvlja\nImajući u vidu slab odziv sugrađana, punkt za vakcinaciju će iz Sportske hale Partizan već tokom sutrašnjeg dana biti prebačen u prostorije Doma zdravlja, jedna je od odluka usvojena na današnjoj sednici Gradskog štaba za vanredne situacije.\nPočev od 27. januara vakcinacija će se obavljati na četvrtom spratu u maloj sali ove zdravstvene ustanove i radiće svakog radnog dana i subotom od 7 do 14 časova. Članovi štaba jednoglasno su usvojili i preporuku Tehničkoj školi „Rade Metalac“, ovogodišnjem domaćinu i organizatoru Svetosavskih svečanosti“, da se Svetosavski bal ne održi.\nU poslednjem talasu virusa korona, na području Jablaničkog okruga zabeležen je najveći broj novoobolelih lica, u poređenju sa prethodnih pet. Naime, od 1. do 24. januara tekuće godine registrovano je 2210 novozaraženih, što je četiri puta više nego u istom periodu prošle godine, kada je ova brojka iznosila 563. Što se tiče grada Leskovca, u januaru je do jučerašnjeg dana zabeležen 1351 slučaj oboljevanja.\nEpidemiolozi omikron soj ocenjuju kao izuzetno lako prenosiv, zbog čega u narednom periodu treba izbegavati organizovanje masovnih okupljanja, kako bi se rizik od prenošenja sveo na minimum, preporuka je Gradskog štaba za vanredne situacije.\nObuhvat vakcinacije na području Jablaničkog okruga već duže vreme stagnira i još uvek nije na zadovoljavajućem nivou, naglašeno je ovom prilikom, a trenutno iznosi oko 50,13 odsto, što je nešto više od 55 hiljada osoba. Na punktu u hali Partizan poslednjih dana dnevno se da oko deset do petnaest prvih doza,dok se broj drugih kreće između 50 i 70.\nOd početka pandemije do jučerašnjeg dana na području Jablaničkog okruga resgistrovano je 28 829 slučajeva kovida 19, od toga 17 684 u Leskovcu.\nTags: korona, kovid, vakcinacija


Predsednik Donald Tramp, sekretar za odbranu Mark Esper i načelnik Združenog generalštaba Mark Mili hodaju do crkve Svetog Jovana blizu Bele kuće, 1. jun 2020.\nNačelnik Združenog generalštaba američkih oružanih snaga, general Mark Mili, rekao je u četvrtak da je pogrešio kada se pridružio predsedniku Donaldu Trampu tokom fotografisanja ispred crkve u Vašingtonu, nakon što su vlasti suzavcem i gumenim mecima rasterale demonstrante okupljene blizu Bele kuće.\n"Nije trebalo da budem tamo. Moje prisustvo u tom trenutku i u tim uslovima stvorilo je percepciju da se vojska meša u unutrašnju politiku", rekao je Mili u unapred snimljenom obraćanju diplomcima Nacionalnog univerziteta za odbranu.\nMili i sekretar za odbranu Mark Esper su 1. juna sa Tramp prošetali do istorijske crkve Svetog Jovana, ispred koje je američki predsednik držao Bibliju za okupljene fotografe.\nPre nego što je Tramp prešao ulicu do crkve, policija je rasterala uglavnom mirne demonstrante što su osudile demokrate i pojedini republikanci.\n"To je bila greška iz koje sam, kao vojnik, naučio i nadam se da svi mogu da uče iz nje", rekao je Mili, čije je komentare prvo preneo dnevnik Njujork tajms.\nPoručio je da svi vojni lideri moraju da budu svesni da će njihove izjave i potezi biti pomno praćeni.\n“Ni ja nisam na to imun", rekao je glavni američki general i osvrnuo se na spornu fotografiju ispred crkve.\n"To je pokrenulo nacionalnu debatu o ulozi vojske u civilnom društvu. Moramo da poštujemo princip apolitične vojske koji je duboko ukorenjen u temeljima naše republike. Za to je potrebno vreme, rad i napor, ali će to možda biti najvažnija stvar koju će svako od nas raditi svakog dana", naglasio je Mili.\nNačelnik generalštaba je takođe osudio ubistvo Afroamerikanca Džordža Flojda i pozvao vojnike da to prepoznaju kao odraz viševekovne nepravde prema Afroamerikancima.\nŠirom SAD nastavljaju se protesti zbog Flojdove smrti koji je preminuo u Mineapolisu nakon što mu je beli policajac tokom privođenja držao koleno na vratu gotovo devet minuta.\nProtesti su doveli i do tenzija između Trampa i visokih zvaničnika Pentagona. Kada je Esper 3. juna novinarima rekao da se protivi Trampovom pozivu da se na ulice američke prestonice izvedu vojnici na aktivnoj dužnosti, predsednik ga je kritikovao zbog toga na sastanku, prenosi agencija Asošijeted pres.\nEsper i Mili su takođe stavili do znanja da su otvoreni za "dvostranačke razgovore" o davanju novih imena vojnim bazama nazvanim po vojnim oficirima iz doba Konfederacije, kako bi se vojska distancirala od rasističke zaostavštine iz vremena Građanskog rata.\nMeđutim, Tramp je u sredu rekao da to nikada neće dozvoliti, čime je iznenadio pojedine zvaničnike Pentagona.\nOdbor za oružane snage u američkom Senatu u međuvremenu je podržao usvajanje amandmana na Zakon o nacionalnoj odbrani, kojim bi se angažovanje vojske protiv mirnih demonstranata proglasilo nezakonitim.


► Položaj Roma u Srbiji poboljšan u Dekadi inkluzije\nPoložaj pripadnika romske zajednice u Srbiji popravljen je zahvaljujući Dekadi inkluzije Roma, rečeno je danas na otvaranju trodnevnog Izbornog kongresa Svetske organizacije Roma - Rromanipen, na kome će o statusu i položaju romske populacije govoriti predstavnici 25 zemalja.\n"Položaj Roma u Srbiji je u toku Dekade inkluzije Roma znatno popravljen, ali sigurna sam da dosta pripadnika romske populacije ima razloga da bude nezadovoljan", rekla je državna sekretarka u Ministarstvu za ljudska i manjinska prava, državnu upravu i lokalnu samoupravu Slavica Denić.\nOna je na Kongresu u Skupštini Srbije istakla da pripadnici romske zajednice mogu biti nezadovoljni ako se ima u vidu da još ima nehigijenskih naselja, malo je dece u predškolskim ustanovama i malo zaposlenih Roma.\n"Međutim, dosta toga je urađeno i Srbija može da se pohvali nekim stvarima kojima ne može da se pohvali nijedna visokorazvijena zemlja - Francuska, Italija, Velika Britanija...", rekla je Denić.\nUkazujući da je najviše urađeno u oblasti obrazovanja, Denić je istakla da je Srbija od 2003. godine do danas odškolovala više od 1.000 studenata Roma.\nOna je navela da je skup važan jer je okupio predstavnike 25 zemalja sa ciljem da se razmene iskustva, ali i kako bi se pronašla zajednička rešenja.\n"Verujem da će skup doprineti razmeni iskustava. Da vidimo šta možemo da iskoristimo od onoga što je urađeno u drugim zemljama, ali i da ponudimo ono što je Srbija uradila na poboljšanju položaja Roma u toku dekade", rekla je Denićeva.\nPredsednik Svetske organizacije Roma Jovan Damjanović ponovio je da je Dekada inkluzije Roma u Srbiji "urodila plodom" i da se nada da će projekti koji su primenjeni u Srbiji zaživeti i u drugim državama.\n"Moramo da se uhvatimo u koštac sa problemima i da napravimo intelektualnu romsku revoluciju", rekao je Damjanović ističući da na Kongresu učestvuje veliki broj intelektualaca i romskih aktivista. On je kazao da Roma u Evropi ima od 12 do 15 miliona, ali da oni nemaju nikakav status.\nOtvaranju Izbornog kongresa prisustvovali su i predstavnici diplomatskog kora i civilnog društva.\nOrganizatori su najavili da će na trodnevnom Kongresu biti reči o pravnom statusu organizacije i ekonomskom osnaživanju Roma, kao i da se očekuje usvajanje Deklaracije Prvog kongresa Svetske organizacije Roma i izbor novog rukovodstva.\n20.04.2012, 18:45h Sreten Preporuči\nBravo za Jovana Damjanovica. On je oduvek bio uz romski narod za razliku od pojedinih romskih lidera koji se prodaju sa bednu sacicu dinara ili poziciju u nekoj stranci, a za narod ih nije briga.


Hoti zbog Tačija otkazao put u Vašington - Bujanovačke\nPočetna KOSOVO Hoti zbog Tačija otkazao put u Vašington\nHoti zbog Tačija otkazao put u Vašington\nBujanovačke25. jun 2020.KOSOVO, POLITIKA0\nHotijeva objava na FB\nBujanovac, Priština, 25. jun 2020. (Foto Kosovoonline) – Posle predsednika Hašima Tačija, i kosovski premijer Avdulah Hoti otkazao je put u Vašington, gde je trebalo da se sastanu sa predsednikom Srbije Aleksandrom Vučićem i američkim izaslanikom za dijalog Ričardom Grenelom.\nOVU VEST NA ALBANSKOM ČITAJTE OVDE\nKosovski premijer Avdulah Hoti objavio je na Tviteru da je, zbog optužnice Specijalnog tužilaštva za zločine OVK protiv Tačija, Kadrija Veselija i drugih osoba, obavestio Grenela da ne može da prisustvuje sastanku 27. juna u Beloj kući.\n„Zbog novih dešavanja u Prištini moram se vratiti u svoju zemlju da se bavim tom situacijom. Obavestio sam ambasadora Grenela da ne mogu da prisustvujem sastanku 27. juna u Beloj kući“, objavio je kosovski premijer na svom Tviter i Fejbuk nalogu nalogu.\nTAGaleksandar vučić avdulah hoti dijalog hašim Tači ričard grenel sastanak vašington\nPrevious PostZbog korone otkazana Vidovdanska akademija Next PostStojanča Arsić: Tu smo za razgovore o formiranju vlasti


Brazilski čuvar mreže je u dve sezone Lige šampiona bio deo timova koji su zadali dva jaka udarca Kataloncima, prvo je u četvrtfinalu Roma na Olimpiku prošla zbog gola u gostima (3:0, 1:4), pre nego što je sad Liverpul učinio sličnu stvar (4:0, 0:3).\n"Osećaj je neverovatan, "vau" kakav meč i naša partija. Već sam činio to sa Romom, izbacio sam Barselonu prošle godine... Srećan sam što mogu da pomognem saigračima. Sve je ovo kao san, sledeći cilj je trofej Lige šampiona", rekao je Alison za "Skaj".\nPrema njegovim rečima, ekipa sa Enfilda verovala je da će nadoknaditi razliku.\n"Naporno smo radili za ovakav duel protiv Barselone. U prvom meču propustili smo mnogo šansi, ali moglo je da bude i 4:0... Ipak, i pored velikog zaostatka verovali smo. Bila je noć za pamćenje".\nLiverpul u finalu 1. juna u Madridu čeka Ajaks ili Totenhem, koji večeras igraju revanš u Amsterdamu.


(Copy of) Plastenici za poljoprivrednike sa Palilule\nGradska opština Palilula je poljoprivrednicima sa svoje teritorije dodelila 34 plastenika, a porodica Blagojević iz Borče je prva u nizu porodica u čijem je dvorištu danas postavljen prvi plastenik.\n„Došli smo na ideju da pokrenemo jednu ovakvu akciju i dodelimo 34 plastenika na teritoriji opštine Palilula za poljoprivrednike koji su se javili na konkurs i koji će u narednim mesecima svoje proizvode prodavati na svim pijacama u Beogradu“, rekao je Jovičić.\nOn je istakao da je svaki plastenik površine 75 metara kvadratnih, a da je iz opštinskog budžeta za 34 plastenika izdvojeno 4 miliona dinara.\n„Puno mi je srce kada vidim jednu porodicu koja živi i izdržava se od svoga rada, svakodnevno proizvode hranu i nadam se da će im ovaj plastenik doneti još veće prihode“, naglasio je predsednik.\nJovičić je najavio da će opština i u narednim godinama nastaviti da podržava poljoprivrednike sa Palilule, dodajući da će opština potražiti pomoć Ministarstva poljoprivrede, Grada Beograda i svih ostalih institucija kako bi se poljoprivredna proizvodnja na Paliluli pospešila.\nDomaćica Gordana Blagojević je ispred svoje porodice zahvalila opštini na vrednom daru, koji, kako je istakla, za nju i njenu porodicu označava jedan novi početak u gajenju povrća.\nKorisnicima je opština pored plastenika obezbedila i sistem navodnjavanja „kap po kap“, montažu i obuku za korišćenje.\nJovičić je najavio da će opština i u narednim godinama nastaviti da podržava poljoprivrednike sa Palilule.


Guverner Centralne banke Republike Kosovo, Fehmi Mehmeti primio je na sastanku ministra zdravlja Armend Zemaj | Banka Qendrore e Republikës së Kosovës\nGuverner Centralne banke Republike Kosovo, Fehmi Mehmeti primio je na sastanku ministra zdravlja Armend Zemaj\nNa sastanku se razgovaralo o merama koje je CBK preduzela da pomogne ekonomiji, ali i o poštovanju svih mera koje se zahtevaju od Ministarstva zdravlja i Nacionalni institut za javno zdravlje Kosova.\nGuverner Mehmeti i ministar Zemaj takođe su razgovarali o procesu polisa zdravstvenog osiguranja i pitanju pokrića zdravstvenog osiguranja od strane osiguravajućih društava koja rade na Kosovu u tretiranja slučajeva sa COVID-19. U tom smislu, razgovarano je i o odvijanjima i dinamici za dopunu Zakona o zdravstvenom osiguranju i izazovima sa kojima se moraju suočavaju kroz ovaj zakon, uključujući naročito situacije suočavanja sa pandemijama globalnih razmera poput COVID-19.\nDalje, guverner je rekao da će CBK nastaviti da podržava sve odgovarajuće institucije u zakonskim inicijativama, ali i u sprovođenju svih uputstava Ministarstva zdravlja za sprečavanje širenja COVID-19, u cilju zaštite javnog zdravlja i suočavanja sa što manje posledice u upravljanju ovom pandemijom.\nSa druge strane, ministar Zemaj zahvalio se guverneru na merama preduzetim protiv pandemije i izrazio je spremnost za dalju saradnju u cilju očuvanja javnog zdravlja što će biti u funkciji očuvanja i oporavka ekonomije.